Эркин микрофон - "Отахонга инсоф берсин!"\n27 ноябр 2020, Тошкент вақти: 05:39\nҚурбон ҳайити арафасида Озодликка сим қоққанлар¸ асосан ўз диндошларини муқаддас айëм билан қутладилар. Айни пайтда¸ ҳайит арафасида ўзбекистонликлар дуч келаëтган қийинчиликларга ҳам тўхтадилар.\nЯшасин қора қумғон билан сандал!\nФарғонадан сим қоққан илк суҳбатдошимиз ўзи яшаётган туманда одамлар газ тақчилигидан азият чекаётгани, Қурбон ҳайити кунлари қишлоғида рўйхатдан ўтмаган масжидлар ёпиб қўйилгани, байрам намозини адо этиш учун бу йил олис қўшни қишлоқдаги масжидга боришга тўғри келаётганини гапиради.\n- 2009 йил Қишлоқ тараққиëти ва фаровонлиги йили деб эълон қилинди. Лекин қишлоқда ўзгариш йўқда. Шу кунларда газ¸ свет умуман йўқ. Газ ëзда ҳам бўлгани йўқ. Ҳеч бўлмаса мана шу йили газ билан светни ëқиб беришсин. Кеча Машъалдан ахборотни эшитдим. Намаганнинг Чортоқ туманида 12 та маҳаллага қувур тортилиб¸ газ берилибди. Бизнинг маҳаллага тортилганига 10 йил бўлибди. Яхшиямки¸ ота-бобомиздан қолган қора қумғон билан сандал бор экан. Қора қумғонда чой қайнатиб¸ чўғини сандалга босиб ўтирибмизда. Мана эртага Ҳайит намози ўқилади. Андижондаги воқеадан кейин ҳамма масжидларни печатлаб қўйган. Мен ҳозир 15 чақирим нариëққа бориб¸ документи бор масжидда намоз ўқишим керак.\nОзодлик: Нимага ëпилган?\n- Андижондаги охирги воқеалар учун. Портлаш бўлдию. 70 га кирга чоллар 15 чақирим нариëққа бора олмайдида. Документи йўқ масжидлар борку маҳаллаларда. Ўшаларни ëпиб ташлаган. Олдин документи бўлмаса ҳам ўқилаверган.\nОзодлик: Яъни масжидлар рўйхатдан ўтмаган.\n- Шундай. Эртага намозга кимдир боради¸ кимдир бормайдида. Ҳеч бўлмаса мана шунақа кунлари очиб берсин¸ дейди фарғоналик суҳбатдошимиз.\n"Отахон" чегараларни ëпиб қўйди\nТожикистоннинг Сўғд вилоятидан эканини айтган Муҳсинжон ака бу йил Қурбон ҳайити кунлари чегаралар ёпилгани боис Ўзбекистондаги яқинларини зиёрат эта олмаётганидан зорланади.\nМуҳсинжон ака: Тожикистоннинг Сўғд вилоятидан телефон қилаяпмиз. Исмим Муҳсинжон. Улуғ айëм билан Озодлик радиосида ишлайдиганларни¸ тингловчиларни¸ мухлисларни табриклайман. Ўзбекистонда яшайдиган қариндошларимиз¸ ўртоқларимиз бор. Шуларни ҳам табриклаймиз. Чегара денг сал нима бўлиб қолди¸ бора олмаяпмиз. Арзи додимизни кимга айтишни билмаяпмиз. Бора олмаяпмизда Ўзбекистонга.\nОзодлик: Қанақа муаммо бор?\nМуҳсинжон ака: Шу денг чегарани тўсиб қўйганига бир-икки ой бўлибди. Биз ҳам Россияда эдик. Энди униси ўлган¸ буниси ўлган. Жанозага¸ фотиҳага бора олмадик. Айëмларда¸ айëм арафаларида ҳар йили бориб келардик. Бу йил мана улар ҳам келолмаяпти¸ биз ҳам бора олмаяпмиз. Сўғд вилояти Ашт райони Наманган вилояти биалн чегарада. Ўтганлар ўша ерда қолиб кетибди. Қизларини Қўқонга узатган. Кўришишга бориб¸ ўша ерда қолиб кетибди. Улар келолмаяпти¸ биз ўта олмаяпмиз. Қариндошчилик¸ уруғчилик ўша ерда қолиб кетган.\nОзодлик: Ҳозир нимага чегарадан ўтказишмаяпти?\n- Икки ойдан бери тўсиб ташлаган дейди. Билмадик энди. Ўтган йил сал яхши эди. Бир-икки кунга меҳмондорчиликка борардик. Қайсидир куни аëллар ўтамиз деб борса¸ қайтариб юборибди. “Қачон очилади?” деса¸ “Отахон рухсат берса¸ очамиз¸ ўтказамиз” дейишипти. Биз ўзимизнинг раҳбариятга чиқсак¸ “Қаерга борсаларингиз рухсат. Ўзбекистон ҳукумати қўйиб юбормаяпти” дейди. Энди отахон ўша президент Каримов бўлса керак дейманда. Уларга айтадиган гапим¸ 70 дан ўтган бўлсалар керак¸ уларга ҳам инсоф берсин. Эл қатори у киши ҳам қариб қолди. Ҳамма нарсани узиб ташласа ҳам борди-келди узилмасин. Ҳаммамиз бир халқ эдик. Союз вақтида бемалол бориб келардик. Бир-икки йилдан бери бемалол келиб кетарди улар. Биз ҳам борардик. Бизники сал проблема эдию¸ лекин борардик. Уларга ҳам инсоф берсину¸ қариндошчиликни узмасинлар. Ҳамма нарсани узиб бўлдилар. Қариндошчиликни узмасинлар, деб илтимос қилмоқчиман отахондан¸ дейди сўғдлик Муҳсинжон ака.\nМосквада мардикорлик қилаётган навбатдаги суҳбатдошимиз ҳам Қурбон ҳайитини оиласидан йироқда нишонламоқда.\n- Мен Озодлик радиосининг мухлисиманда.\n- Шу ишлаймизда. Ғишт терамиз. Ҳайитда тилакларимиз аввало Ўзбекистонимиз тинч бўлсин. Юртимиз¸ юртимизда яшайдиган бутун мусулмонлар тинч бўлсин. Ишларига омад. Худодан илтижо қиламиз Ўзбекистонимиз яхши бўлиб кетсин. Билмадим энди қачон яхши бўлиб кетади¸ қачон борамиз. Мусофирчиликда ишлаб юргандан кўра¸ ўзимизда ишлаб бола-чақа боққанимиз яхшида¸ дейди тирикчилик илинжида Россияда меҳнат қилаëтган ўзбек муҳожири.\nЯна пластик истибдоди...\nНавбатдаги суҳбатдошимиз Навоий шаҳридан.\n- Менинг исмим Бахтиëр. Навоий шаҳридан телефон қилаяпман. Мен беш йилдан буëн касаллик билан қийналаман. Ўзим аслида ўқитувчи бўлиб ишлайман. Ойликларимиз 100 фоиз пластикка ўтиб кетган. Касаллик бўйича врачлардан маслаҳат олмоқчи бўлсак¸ 8000 сўм белгиланган нархда оламиз¸дейди. Улар пластикни қабул қилмайди. Натижада бизнинг касалликларимиз сурункали касалликка айланиб кетаяптида. Чунки пулимиз йўқда. Пулимиз бўлмагандан кейин қаерга борамиз? 100 фоиз пластикка ўтгандан кейин ҳаттоки шаҳарга бориб келишга пул топа олмаймиз. Ўзи ойлигимиз 170-180 минг. Кўпи билан 200 минг сўм. Бу билан бола-чақа боқиш керакми¸ тирикчилик қилиш керакми. Кийим-бош дегандай. Энг асосийси саломатлигими учун тиббий хизмат пулли эканлиги¸ ойликнинг 100 фоиз пластикка ўтганлиги бизни ниҳоятда қийин вазиятга олиб келаяптида. Кўп вақтдан бери биз Ўзбекистонда ўзгариш бўлармикан¸ деб умид билан яшаямиз. Кундан кунга ëмонлашиб кетаяптида. Тўғри президентимиз ҳам сиëсат олиб бораяпти. Бу ерга келиб шунинг ижроси бўлмаяптида. Пластикка белгиланган битта-иккита магазин бор. 100 фоиз терминал йўқда. 20 фоиз теминал бор. Ҳам ижтимоий-иқтисодий¸ ҳам тиббий жиҳатдан фойдалана олмаяпмиз. Саломатлигимиз талаб даражасида эмаску. Даволанайлик десак¸ ойлигимиз пластикда¸ пластикдан докторлар олмайди. Аптекалар ҳам деярли олмайдида. Битта-иккитаси олади. Керакли дори бўлган аптекага борсангиз¸ у “Пластик қабул қилмайман” дейди. Шунинг учун мен хафа бўлиб кетаяпманда. Яхши бўлиб кетармикан деб умид қилиб яшаяпмиз¸ дейди навойлик Бахтиëр ака.\n"Маҳмуд акага айтар гапим бор...."\nАнгрен шаҳридан сим қоққан суҳбатдошимиз "Мусулмончиликда хотинни ҳафтасига уриб туриш керак" деб тарғибот қилган Маҳмуд аканинг фикрига эътироз билдиради.\n- Мен Тошкент вилояти Ангрен шаҳриданман. Кеча эшиттиришларингизда сариоғочлик аканинг ва Аҳад аканинг гапларини эшитдик. Сариоғочлик аканинг аëлни ҳафтасида бир марта уриб туриш керак деган гапларига муносабат билдирмоқчиман. Ўзим нафақахўрман. Невараларим бор. Мен сариоғочлик аканинг фикрларига умуман қўшилмайман. У киши “Аëл кишини ҳар ҳафта уриб туриш керак деб Исломда ëзилган” деди. Йўқ. Агар ўша аками¸ уками мени эшитаëтган бўлса¸ ўзларининг қизи бўлса¸ турмушга чиқса ва куëви ҳар ҳафта қизларини сабабсиз уриб¸ тан жароҳати етказиб хафа қилса¸ қандай бўлар экан? Яна бир эшиттиришларингизда ана шу мавзуга яна қайтсангизлар. Мен қўшилмайман бу нарсага. Хотин-қизларни уришнинг умуман кераги йўқ. Агар улар ëмонлик қиламан деса¸ ҳеч қандай йўл билан қайтариб бўлмайди. Фақат яхши сўз билан¸ тарбия билан қайтариш мумкин. Шуни айтмоқчи эдим¸ дейди Ангрендан сим қоққан бу суҳбатдош.\nОзодликнинг кекса мухлиси...\n"Эркин микрофон" эшиттиришида қатнашиш истагини билдиган 81 яшар ўзбекистонлик момо "менинг ҳам Озодликка айтадиган гапларим бор", деб қолди.\n- Мен сизларнинг гапларингизни жуда яхши кўраманда. Кўп қулоқ соламан¸ эшитаман. Мен сизларга жуда ҳам ишонаман. Сизлар демократик тўғри сўзларни айтганликларингиз учун сизлардан жуда ҳам хурсандман. Менинг саломимни сиз билан бирга ишлаëтганларга етказиб қўйинг. Менинг невараларим¸ болаларим тинч¸ соғ-саломат яшасин дейман. Сизларга катта раҳмат. Менинг айтган саломимни етказинглар. Муҳаммад Солиҳни жуда яхши кўраман. Шу кишига менинг саломимни етказинг. Кўришгунча хайр. Раҳмат сизларга. Соғ бўлинглар¸ дейди 81 яшар момо.


Абитуриентлар ҳужжат топшириш учун пора бермоқда\nҚабул комиссиясига ҳужжат топшириш учун кунлар навбат кутишнинг ҳозирга қадар кузатилмагани айтилмоқда.\nПрезидент фармонини кутиб кеч иш бошлаган қабул комиссиялари¸ гувоҳларга кўра¸ поранинг янги манбасини топган.\nЖиззах Давлат педагогика институти қабул комиссиясидаги аҳволни икки кундан буён кузатаётган Жаҳонгир Қосимовнинг айтишича, қабул ҳақида президент фармони ҳар йилгидан анча кечикиб эълон қилинганидан сўнг, қабул комиссиясининг олдида 2000 га яқин абитуриент ва улар ота-оналари йиғилган:\n- Ҳозир Жиззах пединститути қабул бўладиган жойда турибман. Одам жуда кўп. Домлалар ўзларини танишларини, ўзлари тайёрлаган абитуриентларини етаклаб олиб кириб кетаяпти, қолганлар турибди. Мана биз беш соатдан бери кутиб ўтирибмиз. Яна биз ўғринча йўллар билан ошхона ошиб, девор ошиб шу ергача етиб келдик, - дейди Жаҳонгир Қосимов.\nКузатувчига кўра, қабул комиссиясидаги бундай бош-бошдоқлик абитуриентлардан пора ундириш мақсадида атайин ташкил қилинганга ўхшайди:\n- Ҳеч қандай навбат йўқ, коррупция бўлиб кетган. Шу ерда ишлайдиган домлалар ёки 4-5 курс студентлари орқали ичкарига кириб борилади. Тўғридан-тўғри киришнинг ҳеч иложи бўлмаяпти. Ўртакашларнинг нархи 20 минг сўмдан 100 минг сўмгача, одамига қараб, - дейди Жаҳонгир Қосимов.\nСамарқанд вилоятидан ҳужжат топширгани келган Баҳодир исмли абитуриент ҳам икки кундан буён ҳужжат топширолмай турганини айтади:\n- Йўқ-да. Эрталаб соат 7да келган эдим. Ҳали шу ерда турибман. Ҳали кира олганим йўқ. Шундай одам кўп, толпа. Навбат билан киргизамиз, дейдию, лекин ҳамма домлалар ўзининг болаларини олиб кириб кетаяпти. Бизлар қолиб кетаяпмиз. Бизда таниш йўқ бу ерда. Қачон навбат келади¸ деб ўтирибмиз. Узоқдан келганмиз. Бу ерда ëтишга ҳам жой йўқ энди. Кечга қолиб кетсак, нима қиламиз? Мана шуниси қийин бўлаяпти-да. Ҳозир квартира ҳам йўқ бу ерда.\nҲозир бу ерда 1000тача одам бор. Битта қабул қилаяпти, у ҳам аста-аста. Обед қилиб келади улар икки соат. Қуëш жой. Умуман соя жой йўқ. Ўтирибмиз. Шунчалик қийинда документ топшириш,- дейди абитуриент Баҳодир.\nИсмини ошкор этмаслик ва овозини эшиттирмаслик шарти билан Озодликка гапирган Жиззах Давлат педагогика институти қабул комиссияси аъзосига кўра, бундай узун навбатга қабул ҳақидаги президент фармонининг кечикиб эълон қилиниши сабаб бўлган:\n- Биз ҳар йили 20 июндан абитуриентлар ҳужжатини қабул қилишни бошлардик. Бундай тўполон ҳам, бундай шошилинч ишлар ҳам бўлмасди. Ҳозир ҳар бир йўналиш бўйича биттадан мутахассисимиз ҳужжатларни қабул қиляпти. Илгари бир ой давомида бемалол улгурардик. Энди эса 13 кун вақт қолди. Албатта¸ табиий равишда шундай тиқилинч бўлади,- дейди Жиззах Давлат педагогика институти қабул комиссияси аъзоси.\nҲар йилгидан кечикиб иш бошлаган Тошкент шаҳри олийгоҳлари қабул комиссияларида ҳам ҳужжат олишнинг шошилинч тарзда бошлангани айтилмоқда. Низомий номидаги Давлат педагогика институти қабул комиссияси масъул котиби ўринбосари Комил Ғуломовнинг Озодликка айтишича, комиссия бир маромда ишламоқда:\n- Қабул қилинаяпти. Ҳужжат қабул қилиш камчиликлари бўлса қайтарилаяпти-да.\nОзодлик: Ўзбекистон президентининг фармони 6 июл куни чиқдику. Кечадан бошладингларми сизлар ҳам?\n- Ҳа, шунақа бўлди. Ўзи 20 июнда бошланган. Просто квоталар ҳали берилмаган эди.\nОзодлик: Энди ҳозир вилоятдан келганлар ҳам, бошқалар ҳам нормал қабул қилинаяпти-а?\nОзодлик: Вилоятдан келганлар камроқ қабул қилинсин¸ деган чеклаш йўғ-а?\n- Йўқ, унақа чеклаш бизларда йўқ.\nОзодлик: Қабул жараëнида бошқа ҳеч қандай ўзгариш йўқми?\n- Ўша-ўша кетаяпти, ўзгариш йўқ. Тест 1 августда¸ Худо хоҳласа, - дейди Низомий номидаги Давлат педагогика институти қабул комиссияси масъул котиби ўринбосари Комил Ғуломов.


Куперга олимпиячиларимизнинг йўлини берсин! (Шуҳратбек Жўраев блоги)\n5 январь, 2019, 13:40\nТерма жамоамиз яна бир муҳим мусобақа остонасида турибди.\n2019 йил биз учун жуда муҳим мусобақа билан бошланади. Ҳаммамизнинг диққат-эътиборимиз БАА майдонларида ўтказиладиган Осиё Кубогига қаратилади. Шунинг учун янги йил қайноқ футбол ҳарорати остида бошланади. Бу ҳолат бизга роппа-роса бир йил олдинги воқеаларни эслатиб юборяпти. 2018 йилнинг 9-27 январь кунлари Хитой мамлакатида U-23 Осиё чемпионати бўлиб ўтганди. Бу сафар эса 5 январдан 1 февралга қадар БААда Осиё Кубоги мусобақаси бўлиб ўтади. Ўзбек футболи тарихида эса энг эсда қоларли муваффақиятларимиздан бири айнан Чин юрти мамлакатида содир бўлганини бутун халқимиз яхши билади. Ўзбекистон U-23 терма жамоасининг Осиё чемпионлигини қўлга киритгани тарих зарварақларига зарҳал харфлар билан ёзиб қўйилишга арзийдиган муваффақият эди. Келинг, шу ўринда Равшан Ҳайдаров бошчилигидаги олимпия терма жамоамизнинг Хитойда кўрсатган қаҳрамонликларини яна бир бор эслаб ўтсак. Зеро, бу сиз билан бизга яна ширин хотираларни уйғотса ажаб эмас\n1-тур, 9 январь\nҚатар – Ўзбекистон – 1:0\nГол: Алмоез Али, 55 – 1:0.\n2-тур, 12 январь\nЎзбекистон – Хитой – 1:0\nГол: Ҳожиакбар Алижонов, 14 – 1:0.\n3-тур, 15 январь\nЎзбекистон – Уммон – 1:0\nГол: Достон Турсунов, 36 – 1:0.\n1. Қатар 3 3 0 0 4-1 9\n2. Ўзбекистон 3 2 0 1 2-1 6\n3. Хитой 3 1 0 2 4-3 3\n4. Уммон 3 0 0 5 0-5 0\nЧорак финал, 19 январь\nЯпония – Ўзбекистон – 0:4\nГоллар: Жавоҳир Сидиқов, 31 – 0:1. Достон Ҳамдамов, 34 – 0:2. Жасур Яхшибоев, 39 – 0:3. Жасур Яхшибоев, 47 – 0:4.\nЯрим финал, 23 январь\nЎзбекистон – Жанубий Корея – 4:1 (қўш.в 3:0).\nГоллар: Забиҳилло Ўрибоев, 33 – 1:0. Хванг Хюн Су, 58 – 1:1. Азиз Ғаниев, 99 – 2:1. Жасур Яхшибоев, 110 – 3:1. Акром Комилов, 120+1 – 4:1.\nФинал, 27 январь\nВьетнам – Ўзбекистон – 1:2 (қўш.в 0:1)\nГоллар: Рустам Ашурматов, 8 – 0:1. Хаи, 41 – 1:1. Андрей Сидоров, 120 – 1:2\nЎзбекистон U-23 терма жамоасининг Осиё чемпионатига йўл олган таркиби\nАйнан мазкур 23 талик рўйхат Ўзбекистоннинг чемпионлиги йўлида қаҳрамонлик кўрсатишганини ҳеч қачон унутмаймиз. Эндиликда миллий терма жамоамиздан ҳам бир йил олдинги олимпиячиларимизнинг йўлини тилаб қоламиз. Одатда турли ёшдаги терма жамоаларимизнинг халқаро майдонларда жавлон уриб, хурсанд қиладиган натижаларни кўрсатса, уларни осмонларга олиб чиқиб мақтаймиз. Бу нормаль ҳолат. Лекин ёш футболчиларимиз бундай парвозлардан олисларга «учиб» кетадилар. Натижада келажаги порлоқ деб қаралган ўйинчиларимизнинг кейинчалик «қорасини» ҳам топа олмай қоламиз. Лекин Осиё чемпиони бўлган U-23 терма жамоасидаги футболчилар ҳақида бундай деб бўлмайди. Улар катта фуболга кириб келишган ва ўз йўлларини топиб олишган. Чемпион бўлган таркибдан миллий терма жамоага муносиб ўйинчилар ҳам кўпчиликни ташкил этарди. Эктор Купернинг Осиё Кубогига борадиган якуний таркибидан Осиё чемпиони бўлган футболчиларнинг неча нафари жой олиши бизни ҳам қизиқтираётганди. Кутилганидек, Осиё Кубогида чемпион жамоамиз аъзоларига ҳам жой топилди. Жавоҳир Сидиқов, Одил Ҳамробеков, Достон Ҳамдамов ва Достон Турсунов Эктор Купернинг ишончини қозона олдилар.\nАввало бизга мана шундай муносиб кадрларни етиштириб бергани учун Райшан Ҳайдаровдан миннатдормиз. Чунки аксарият футболчилар унинг қўли остида анча шаклланишди. Ҳам инсон, ҳам футболчи сифатида камол топишди. Бунинг натижаси ўлароқ Купер ҳам Ҳайдаров жамоасида ўйнаган ўйинчиларга ҳам катта қизиқиш билан қараган ҳолда уларни ўз таркибига қўшиб олди. Аҳамиятли томони шундаки, Ўзбекистон спортида 2018 йилнинг энг яхшиларини тақдирлаш маросимида Равшан Ҳайдаров бошчилик қилган U-23 терма жамоаси энг яхши жамоа сифатида эътироф этилди. Бундан ташқари, йил якунларига кўра Ўзбекистон футбол ассоциацияси томонидан ўтказилган журналистлар ўртасида ўтказилган сўровномада ҳам Равшан Акмалович 2018 йилда Ўзбекистоннинг энг яхши мураббийи деб тан олинди. Шу боис Ҳайдаровдан шу ва миллий терма жамоага жалб этилган шогирдлари ҳақида ўз фикрларини билдирди.\n- 2018 йилнинг январь ойида Осиё чемпионатида муваффақият қозонганимиз сабабли йил биз учун ажойиб бошланди, - дея гап бошлади Ҳайдаров. - Бу билан футболимиз жонлангандек бўлди ва ҳаммага ушбу муваффақият қўшимча “импульс” берди. Натижада йилни шу ғалабамизнинг руҳияти остида ўтказдик. Осиё ўйинлари ва яна бошқа спорт турларидаги иштирокимизга ҳам Осиё чемпиони бўлганимиз қўшимча туртки бағишлади. Йил якунларига кўра олимпия терма жамоамизнинг энг яхши спорт жамоаси дея тан олинганидан бошимиз осмонга етди. Жамоамизнинг вазифаларидан бири албатта мухлисларимизни хурсанд қилишдан иборат эди. Аммо янада энг асосий мақсадимиз иқтидорли футболчиларимизни миллий терма жамоага етказиб бериш ҳисобланади. Бунгача бир қатор ёшдаги терма жамоаларимиз билан порлаган футболчиларнинг кейинчалик “йўқолиб” кетгани ҳақида турли гап-сўзлар бўлганди. Ростдан ҳам шундай бўлган, буни тан олишимиз керак. Лекин биз ушбу ёшдаги жамоамиз билан асосий жамоамизга ўтадиган кўприкни сақлаб қола олдик. Кўриб турганингиздек, миллий терма жамоамиз сафида Осиё Кубогига бир қатор чемпионларимиз ҳам йўл олишди. Бу футболчиларимиз ҳеч қачон йўқолиб қолишмайди.\n- 2019 йилнинг бошланиши ҳам футбол билан бошланади. Яъни, миллий терма жамоамиз БААдаги Осиё Кубогини бошлаб беради. Терма жамоамиз таркибида олимпия терма жамоаси сафида мунтазам равишда иштирок этган бир қатор ўйинчиларимиз жой олишди. Миллий термамимиз ижобий ўйинлар ва натижалар кўрсатиб, муваффақият қозонишса бу ҳаммамизга ижобий руҳият таъсир кўрсатади. Бош жамоамизга омад тилайман. Ватан учун жонини бериб ўйнашларига ишонаман. Осиё Кубогида муваффақиятли қатнашиб қайтишса йилимиз ҳам шунга яраша кўтаринлик руҳи остида ўтади. Таркибимизда асосан савияли футболчиларимиз бор. Одил Аҳмедов, Игнатий Нестеров, Анзур Исмоилов, Марат Бикмаев каби етакчиларимиз бутун жамоани бирлаштира олишади ва уларнинг ортидан ёшларимиз эргашиб борадилар, - дея фикрини якунлади энг яхши мураббий.


Миртемир | Shosh.uz\nБош саҳифа » Тошкент шаҳри » Миртемир\nМИРТЕМИР (тахаллуси; асл исм-шарифи Турсунов Миртемир) (1910.30.5–1978.25.1) – Ўзбекистон халқ шоири (1971). Туркистонда туғилган. Эски мактабда таълим олгач (1919–20), Тошкентга келиб, Алмаий номидаги намуна иш мактаби (1920–23) ва Ўзбек эркаклар билим юртида (1925–29) таҳсил кўрган. Самарқанддаги Педакадемияни тугатган (1929). У шу йилларда «Қизил қалам» адабий ташкилотининг аъзоси сифатида Боту, Олтой сингари «миллатчи»лар билан алоқада бўлганлиги учун ҳибсга олинган (1932.8.8). Қамоқдан озод бўлгач, «Янги ҳаёт» газетасида адабий ходим (1936), республика радиоқўмитасида бош муҳаррир (1941). Ўздавнашрда муҳаррир (1942), Опера ва балет театрида адабий эмакдош (1943–44), Ёзувчилар уюшмасида бўлим мудири ва маслаҳатчи (1957–64), бадиий адабиёт нашриётида муҳаррир (1965–66) лавозимларида хизмат қилган.\nШоирнинг «Барот» (1930), «Хидир» (1932), «Дилкушо», «Сув қизи» (1937), «Ойсанамнинг тўйида» (1938), «Қўзи» (1939) каби достонлари ўзбек шеъриятидан муносиб ўрин олган.\n2-жаҳон урушидан кейинги йиллардаги адабий сиёсат натижасида Миртемирга ижод этиш ва ёзган асарларини эълон қилиш имкони берилмаган. Натижада у таржима ва таҳрир ишлари билан шуғулланишга мажбур бўлган. Қорақалпоқ шеъриятидан қилган таржималари ва «Қорақалпоқ дафтари» (1959) шеърий туркуми катта муваффақият қозонган. «Қорақалпоқ дафтари»да намоён бўлган халқлар ўртасидаги дўстлик ва ҳамкорлик ғоялари шоирнинг қозоқ, қирғиз ва туркман диёрларига қилган сафарлари таъсирида ёзилган шеърларида катта маҳорат билан давом эттирилди.\nМиртемирнинг 60–70-йилларда яратган аксар шеърлари («Онагинам», «Тошбу», «Норбуви» ва бошқалар) 20-аср ўзбек шеъриятининг том маънодаги дурдоналаридир. Миртемир ижодининг муҳим қисмини қўшиқлар («Яли-яли», «Боғ кўча», «Бир гўзал», «Қаро кўзли») ташкил этади.\nМиртемирнинг ижодий фаолиятида бадиий таржима катта ўрин эгаллайди. У Абай, Махтумқули, Бердақ шеърларидан ташқари, қирғиз халқининг «Манас» эпосини (ҳамкорликда), Шота Руставелининг «Йўлбарс терисини ёпинган паҳлавон» (ҳамкорликда), А.С.Пушкиннинг «Руслан ва Людмила», «Ойимиз-қишлоқи қиз», М.Ю.Лермонтовнинг «Исмоилбек», «Савдогар Калашников ҳақида қисса», Н.А.Некрасовнинг «Русияда ким яхши яшайди» каби достон, қисса ва эртакларини, Г.Гейне, А.М.Горький, Пабло Неруда, Нозим Ҳикмат, Самад Вурғун ва бошқаларнинг шеърларини ўзбек тилига таржима қилган. «Кармен» ва «Улуғбек» опералари, «Наталка-полтавка», «Баядера», «Кето ва Котэ» сингари мусиқали драмалар Миртемир таржимасида ўзбек тилида саҳналаштирилган.\nМиртемир Ҳамза номидаги Ўзбекистон Давлат мукофоти (1979), Бердақ номидаги Қорақалпоғистон Давлат мукофоти (1977) лауреати. «Буюк хизматлари учун» ордени билан мукофотланган (2001). Чиғатой қабристонига дафн этилган. Тошкентдаги кўчалардан бири Миртемир номи билан аталади.\nTags Toshkent Миртемир энциклопедия\nPrevious “Мўйи Муборак Уккоша” жомеъ масжиди тарихи\nNext Муъмил Шоший


Нобель мукофотига сазовор бўлган ихтиро\nКосмик нурлар устида изланиш олиб борган физик олим Виктор Франс Гесс Австриянинг Вальдштейн вилоятида туғилган.\nФранс Гесс 1901 йилда гимназияни тамомлаб, Грац университетига ўқишга киради. 1906 йилда Гесс физика бўйича докторлик диссертациясини ҳимоя қилади.\nҲимоядан сўнг, Гесс Вена университетига лектор сифатида ишга киради. Университетда радиоактив нурланишнинг ионлаштирувчи таъсири бўйича изланишлар билан қизиқади.\nРадиоактив нурланиш таъсири остида манбаа атрофидаги атмосфера электр ўтказувчан бўлади, яъни у ионланади. Ушбу турдаги радиоактивликни электроскоп ёрдамида аниқлаш мумкин эди.\n1911-1913 йилларда Гесс космик нурлар бўйича тадқиқотлар билан шуғулланади ва 1936 йилда физика бўйича Нобель мукофотига сазовор бўлади.\nОлим 1911-1912 йилларда у 5,3 км гача бўлган баландликда соғлик учун хавфли бўлган ҳолатда радиация миқдорини электроскоп ёрдамида мунтазам равишда ўлчаб борди ва юқори баландликда яъни радиоактив нурланиш манбаига яқинлашиш натижасида радиация даражаси ошиб боришини аниқлади.\nГесснинг тадқиқот натижалари Вена Фанлар академияси томонидан нашр этилган. Гесс тадқиқотлари орқали радиация миқдори фақат 1 км баландликка етганда пасайиши, баландлик ошиши билан нурланиш кўпайиб боришини аниқлади. У радиация келиб чиқиши космик кенгликларга бориб тақалади деган хулосага келди.\nГесс тунги тадқиқотлари натижасида юқори атмосферада радиация даражаси пасаймаганини аниқлаб, радиация қуёш нурлари орқали эмас балки космосдан келаётганига ишонч ҳосил қилди.\nГесснинг кашфиёти сабабли зарралар ва ядро физикасида изланишлар олиб борилишига катта туртки берди.\n1946 йилда AҚШ ҳукумати олимдан Хиросима атом бомбаси ортидан AҚШда радиоактив қуюн даражасини аниқлаш бўйича дунёдаги илк текширув олиб боришни сўраб мурожаат қилади. Кейинги йили Гесс физик олим Уилям Т. Макнифф билан биргаликда инсон танасида гамма нурланишини ўлчаш орқали кам миқдордаги радиумни аниқлаш усулини ишлаб чиқади, шу орқали фан ривожланишига ўз ҳиссасини қўшади.


Ўзбекистон Республикаси Бандлик ва меҳнат муносабатлари вазирлигининг Самарқанд шаҳридаги касб-ҳунарга ўқитиш маркази ўқишга таклиф этади - zarnews.uz\nЎзбекистон Республикаси Бандлик ва меҳнат муносабатлари вазирлигининг Самарқанд шаҳридаги касб-ҳунарга ўқитиш маркази ўқишга таклиф этади\nМарказ Корея халқаро ҳамкорлик агентлиги (КОICА)нинг грантини жалб қилган ҳолда 2016 йлда ташкил этилган.\nМарказда автомобилларни таъмирлаш ва уларга техник хизмат кўрсатиш (автослесарлар, мотористлар, автомобиллар диагностикаси бўйича мутахассислар); пайвандлаш ва чилангарлик ишлари (пайвандчилар, чилангарлар ва металларга ишлов бериш мутахассислари); электротехника ва электроника (электрик, электрон ва маиший техникани, радио ва телеаппаратурани таъмирлаш ва уларга сервис хизмати кўрсатиш мутахассислари); ахборот технологиялари (ҳисоблаш машиналари операторлари, компьютерлар ва бошқа ташкилий техникага хизмат кўрсатиш ва уларни таъмирлаш); машинасозлик технологияси, машинасозлик ишлаб чиқариш жиҳозлари ва уларни автоматлаштириш (техник-технолог, кенг профилли дастгоҳчи, сонли дастурли бошқариш станоклари автоматик ва ярим автоматик тизимлар оператори); компьютер графикаси ва мультимедия тизимлари техниги (компьютер графикаси дизайнери, мультимедия тизимлари техниги) бўйича касб-ҳунарга тайёрлаш ва қайта тайёрлаш амалга оширилади.\nМашинасозлик технологияси, компьютер графикаси касблари бўйича ўқитиш КОICАнинг РРР лойиҳаси асосида Кореянинг Keimyung College University билан ҳамкорликда ташкил этиляпти ва ҳозирда биринчи қабул ўтказилмоқда.\nМарказда касб-ҳунарга ўқиш муддати 8 ой, шундан Марказда ўқиш – 6 ой, корхоналарда ишлаб чиқариш амалиёти – 2 ой.\nМарказда ўқиётган талабалар учун 6 ой мобайнида Бандликка кўмаклашиш марказлари томонидан Базавий ҳисоблаш миқдорида стипендия берилади.\nБитирувчиларга эгаллаган касби (мутахассислиги) бўйича меҳнат фаолиятини амалга ошириш ҳуқуқини берувчи давлат намунасидаги диплом берилади.\nБошқа вилоятлардан келган талабалар бепул ётоқхона билан таъминланади.\nМарказда энг замонавий ўқув-лаборатория жиҳозлари, ускуна ва дастгоҳлар, ўқув қуроллари Корея Республикасидан олиб келиб ўрнатилган. Меҳнат бозорида юқори талабга эга бўлган касблар ва мутахассисликлар бўйича корхоналар билан тузилган шартномалар асосида қисқа муддатли ўқитиш курслари ҳам ташкил этилган.\nЎқув марказининг ўзига хослиги шундан иборатки, барча йўналишлар бўйича Ўзбекистон давлат таълим стандартлари талаблари асосида жаҳон тажрибасини инобатга олган ҳолда бутунлай янги ўқув режалари ва дастурлари тайёрланган ва амалга оширилмоқда.\nМарказ ўтган 3 йил давомида жами 1124 нафар битирувчиларга чиқарди, уларнинг 95,3% бандлиги таъминланди. Самарқандддаги йирик корхоналар томонидан битирувчилар ишга қабул қилинган, жумладан, MAN-Auto Uzbekistan қўшма корхонасига 69 нафар, Самарқанд Автомобил заводига 24 нафар, UzAuto-Trailer корхонасига 16 нафар, SamFerry корхонасига 21 нафар битирувчиларнинг ишга жойлашиши Марказнинг саноат корхоналари билан ўзаро ҳамкорликда олиб борилаётган ижобий ишларидан ҳисобланади.\nБитирувчиларни ишга жойлашиш имкониятларини янада ошириш мақсадида ўз касби доирасида ихтисослаштиришни йўлга қўйиш, хорижий тилларни ўргатиш (корейс, инглиз, япон ва рус тиллари), ҳайдовчилик гувоҳномаси бериш, ўз бизнесини ташкил қилишга ўргатиш (марказда Ёш тадбиркорлар мактаби ва Стартап инкубатори) ташкил қилинган.\nМарказда юқори малакага эга бўлган 18 нафар ишлаб чиқариш таълими усталари ва 2 нафар Жанубий Кореялик волонтёр ўқитувчилар фаолият юритиб келмоқда. Ишлаб чиқариш таълими усталаридан бир нафари PhD (фалсафа доктори) илмий даражаси, 4 нафари магистр ва 3 нафари II тоифага эга.\nКорея таълим ва технологиялар университетининг 5 нафар профессор экспертлари томонидан танлаб олинган 9 нафар ишлаб чиқариш таълими усталари 2 ой мобайнида Корея Республикасида малака ошириш курсларида иштирок этишган.\nМарказ Ўзбекистондаги 70 дан ортиқ корхона ва ташкилотлар, 10 дан ортиқ олий таълим муассасалари ва 6 та Корея университетлари билан яқин ҳамкорликни йўлга қўйган. Бу эса марказ битирувчиларига етакчи саноат корхоналарида ишлаш, нафақат республикамиз, балки Корея Республикаси университетларида ҳам ўз ўқишларини давом эттириш имкониятини беради.\nМарказда ўқиш учун қуйидаги ҳужжатлар талаб этилади:\n- паспорт нусхаси (ҳужжатларни топшириш вақтида паспортнинг асл нусхаси кўрсатилади);\n- ўрта ёки ўрта-махсус маълумоти тўғрисидаги дипломи (аттестати);\n- ишга жойлаштиришни кафолатловчи уч томонлама (иш берувчи, туман (шаҳар) Бандликка кўмаклашиш маркази, жисмоний шахс) шартнома нусхаси;\n- туман (шаҳар) Бандликка кўмаклашиш маркази томонидан берилган йўлланма;\n- 3,5 х 4,5 см ўлчамдаги 4 дона рангли фотосурат.\nҲужжатлар 2019 йил 10 июлдан 10 августгача қабул қилинади. Ҳужжатларни электрон почта орқали юбориш ҳам мумкин.\nМанзил: Самарқанд шаҳар, Спитамен кўчаси, 264-“а” уй.\nМурожаат учун телефонлар: (99866) 221-73-62; (99866) 221-72-62.\nМўлжал: СамДУ Педагогика факультети.\nМаршрутлар: 4, 12, 16, 32, 35, 66, 85, 97, 99 автобуслар.\nWeb сайт: www.samarkand-vtc.uz\nҚабул тўғрисидаги тўлиқ маълумотларни Марказ веб-сайтидан олишингиз мумкин.\nКАСБ ЎРГАНМОҚЧИМИСИЗ? МАРҲАМАТ БАРЧА ИМКОНИЯЛАРГА ЭГА ЎҚУВ МАРКАЗИ СИЗНИ КУТАДИ!\nҚабул-2020: Абитуриентлар қандай тартибда рўйхатдан ўтади? Тест синовлари онлайн бўлиши мумкинми?\nКаттақўрғон тумани йўллардан фойдаланиш унитар корхонаси мутасаддилари маъмурий жавобгарликка тортилди\nВатанни улуғлаш ва улуғлаттиришга ундовчи асар\nТакрорий экин ер учун ҳам, деҳқон учун ҳам кони фойда\nЖССТ коронавируснинг кучсизлангани тўғрисидаги маълумотни рад этди\n“Эл-юрт умиди” жамғармаси – ундан қандай фойдаланиш мумкин?\nкоронавирус reklama тест синовлари ОТМ ўзбек тили Хитой фирибгарлик АҚШ Украина Давлат тили ЖССТ COVID-19


АҚШ президенти Доналд Трамп 12 январь куни Twitter саҳифасида энг узоқ “шатдаун” учун яна демократларни айблади.\nТрамп ҳукумат фаолиятининг қисман тўхтатилиши яна давом этишидан огоҳлантирди.\nАмерика ҳукумати иши 2018 йил 22 декабрдан тўхтаган. Бунга президент Дональд Трамп таклиф этаётган Мексика ва АҚШ орасида девор қуриш лойиҳасини молиялаш бўйича республикачилар ва демократларнинг келиша олмаётгани сабаб бўлди.\n12 январь куни “шатдаун” рекорд даражага етди ва олдинги 21 кунлик кўрсаткичдан ошди. Билл Клинтон президент бўлган 90-йилларда ҳукумат фаолияти 21 кун тўхтаб қолган, 800 мингга яқин давлат хизматчиси ё ишламаган, ёки маошсиз ишлаган эди.\nДемократлар Трампнинг ўтган йили молиялаш тўғрисидаги икки партия тақдим этган қонун лойиҳасини “жаҳл қилиб” имзоламагани, бунга у қурмоқчи бўлаётган девор харажатлари қўшилмагани сабаб бўлганини айтмоқдалар.\nТрамп эса девор Қўшма Штатларга Мексикадан ноқонуний иммигрантлар ва наркотиклар оқимини камайтириш учун зарур, демоқда.\nДемократлар ва бошқа танқидчилар мамлакат чегарасига бундай тўсиқ кераклигига шубҳа қилади, ҳатто уни бутунлай кераксиз, деб ҳисоблайди.


Спикер ўринбосари Амударё туманида қандай объектлар фаолияти билан танишди? - Халқ сўзи\n13:27 07 Октябр 2020 Жамият\nЁшлар масаласи мамлакатимизда олиб борилаётган давлат сиёсатининг энг муҳим устувор йўналиши саналади. Бугунги кунда фақат юксак билимли, замонавий фикрлайдиган ёшларгина мамлакатнинг буюк келажагини таъминлаши мумкин.\nВатанимиз келажаги, халқимизнинг эртанги куни, мамлакатимизнинг жаҳон ҳамжамиятида муносиб обрў-эътиборга эга бўлиши эса ёшларнинг бугун қандай таълим-тарбия олиши, қандай инсон бўлиб ҳаётга кириб келишига боғлиқ. Зеро, буюк юнон олими Аристотел айтганидек, «Ватан тақдирини ёшлар тарбияси ҳал қилади».\nУчрашувда партия Қорақалпоғистон Республикаси Кенгаши вакиллари, туман ҳокими, халқ депутатлари туман кенгашидаги OʼzLiDeP депутатлик гуруҳи аъзолари ҳамда «Ёшлар қаноти» фаоллари иштирок этди.\nЎзаро мулоқотлар чоғида давлатимиз раҳбарининг БМТ Бош Ассамблеясининг етмиш бешинчи сессиясидаги нутқи чиндан ҳам тарихий воқеа бўлгани айтиб ўтилди.\n— Президентимиз БМТ Бош Ассамблеясининг 75-сессиясида сўзлаган нутқида бошқа кўпгина муҳим масалалар қатори Ёшлар ҳуқуқлари бўйича халқаро конвенцияни қабул қилишга оид Ўзбекистон ташаббусига яна бир бор жаҳон ҳамжамиятининг эътиборини қаратди, — дейди Спикер ўринбосари А.Хаитов. — Негаки, униб-ўсиб келаётган ёш авлоднинг баркамол бўлиб вояга етиши, сифатли ва мукаммал таълим олишини таъминлаш ҳамиша устувор вазифа ҳисобланиб келган.\nСуҳбат ва мулоқотлар давомида ёшларнинг фикр ва таклифлари тингланди. Хусусан, халқ ноиби Т.Юсупова «Темир дафтар»га киритилган аёлларнинг бандлигини таъминлаш мақсадида туман аҳоли бандлигига кўмаклашиш маркази билан ҳамкорликда бепул ўқув курслар ташкил этиб, хотин-қизларга тикувчиликни сир-асрорларини ўргатиш таклифини билдирди.\nСпикер ўринбосари йиғилишда кўтарилган барча таклифларни қўллаб-қувватлаб, мутасаддиларга уларни ўз вақтида амалга ошириш бўйича зарур кўрсатмалар берди.\nА.Хаитов тадбиркор таклифини қўллаб-қувватлади\nПандемия туфайли кўплаб фуқаролар даромад манбаидан узилиб, вақтинча ишсиз қолди. Шу боис туманда камбағалликни тугатиш мақсадида маҳаллабай, тумандаги секторбай ишчи гуруҳлар тузилиб, ҳар бир хонадоннинг яшаш шароити ўрганиб чиқиляпти.\nХўш, бугун туманда аҳоли бандлигини таъминлаш, камбағалликни қисқартириш бўйича қандай ишлар олиб борилмоқда? Пандемия сабабли юзага чиққан бу каби муаммолар бартараф этиляпти?\nХалқ вакили, OʼzLiDeP фракцияси раҳбари А.Хаитов тумандаги учрашувлари доирасида шу масалалар билан бирга, кўплаб тадбиркорлик субъектлари, фермер хўжаликлари ва томорқа хизматлари фаолияти билан танишди.\nТумандаги «Тамара-текстиль» МЧЖнинг фаолият бошлаганига 2 йилдан ошди. Корхонада асосан аёллар ва болалар кийимлари, мактаб формалари, хотин-қизлар учун кўйлаклар ва бошқа маҳсулотлар ишлаб чиқарилади.\nИшчи гуруҳ аъзолари корхона фаолияти билан танишар экан, тадбиркорнинг таклиф ва муаммолари, келгусидаги режалари билан қизиқди.\nЮзма-юз мулоқотлар чоғида корхона раҳбари Тамара Юсупова фаолиятини янада кенгайтириш, янги иш ўринлари яратиш ҳаракатида юрганини айтди. А.Хаитов бу масалада қандай муаммолар бўлса, депутатлар уларни бартараф этишга тайёрлигини билдириб, маҳсулотларни хорижга экспорт қилиш бўйича зарур тавсиялар берди.\nАсосий мақсад – озиқ-овқат хавфсизлигини таъминлаш\nАмударё халқи миришкор, деҳқончиликнинг ҳадисини олган. Туман қишлоқ хўжалигига ихтисослашган бўлиб, ҳудудда асосан мева-сабзавот, полиз экинлари етиштирилади.\n«Амударё томорқа хизмати кластери» МЧЖ томорқа ер эгалари, деҳқон ва фермер хўжаликларига хизмат кўрсатиш билан бирга, улар томонидан етиштирилган маҳсулотларни узоқ муддатда совутқичда сақлаб беради.\nСпикер ўринбосари бошчилигидаги ишчи гуруҳ аъзоларининг учрашувлари мазкур жамиятда давом этди.\n— Ҳозир бутун дунёда кечаётган пандемия ҳар бир давлатга ўзининг мавжуд ички ресурсларини кўриб чиқиб, фойдаланилмаган имкониятларини ишга солиши лозимлигини кўрсатди, — деди А.Хаитов. — Шу сабабли юртимизда томорқа ерларидан самарали фойдаланиш, «Томорқа хизмати» МЧЖ моддий-техника базасини мустаҳкамлашга катта эътибор қаратилмоқда. Масалан, ҳозирги кунда «Амударё томорқа хизмати кластери» МЧЖ негизида томорқа хизмати кластерини ташкил этиш ишлари жадал тусда олиб борилмоқда. Умумий қиймати 4,8 млрд сўмлик лойиҳа доирасида 15-17 минг хонадон қамраб олинади. Мақсад битта – деҳқон хўжаликлари ва томорқа ер эгаларига ажратилган майдонлардан самарали фойдаланиш, қишлоқ аҳолисининг бандлиги ва турмуш даражасини ошириш.\nУчрашувда тадбиркор келгусида ҳам режалари катта эканини, фаолиятини янада кенгайтириш мақсадида музлатгич ёнидан меваларни қуритиш цехлари, кўчат помидор етиштириш учун иссиқхона қурмоқчилигини қайд этди.\nСпикер ўринбосари бу ташаббусни тўлиқ қўллаб-қувватлаб, фаолиятини кенгайтиришда депутатлар ҳамда Ўзбекистон фермер, деҳқон хўжаликлари ва томорқа ер эгалари кенгаши кўмаклашишини маълум қилди.


Бельгия раҳбарияти нима учун Трампни кутиб олмади | Ўзбекистон ва жахон янгиликлари\nБельгия раҳбарияти нима учун Трампни кутиб олмади\nЎзбекистон 11 июль 15:19 1 173\nАҚШ президенти Дональд Трампни Брюсселга учиб келганда Бельгия томонидан ТИВ протокол хизмати раҳбари Франсуаза Гюстен кутиб олди. Чунки Бельгия бош вазири, қирол ва ТИВ раҳбари шу вақтда пойтахтда бўлмаган.\nLa Libre нашри аниқлик киритишича, Трампни АҚШнинг Бельгиядаги элчиси Рональд Гидвитц, НАТОдаги АҚШ вакили Кэй Бэйли Хатчинсон ва Европа иттифоқидаги вакил Гордон Сондланд кутиб олишди.\nLe Soir нашри хабарига кўра, президент самолёти халқаро аэропортда эмас, балки унинг яқинида жойлашган ҳарбий аэродромда қўнди.\nБельгия бош вазири Шарль Мишель сешанба куни футбол терма жамоа хужумчиси Эден Азар истиқомат қилаётган Брен-ле-Конт шаҳрига кетган. Қирол Филипп ва ТИВ раҳбари Дидье Рейндес Санкт-Петербургда бўлишган.\nБундан аввал Бельгия бош вазири, Трампдан мудофаа ҳаражатларини ошириш тўғрисида олган хатидан «жуда ҳам ҳурсанд» эканлигини журналистларга маълум қилган.\nБельгия мудофаа вазирлиги ҳаво ҳарбий кучларини янги авлод қирувчи-бомбардимон самолётлари билан таъминлаш бўйича тендер ўтказишмоқда.\nБу ерда гап 1980 йиллар бошидан Бельгия ҳаво кучларида F-16 қирувчи самолётлар паркини алмаштириш ҳақида кетмоқда. АҚШ Lockheed Martin концерни F-35 қирувчи самолётларни таклиф қилмоқда.\nЭслатиб ўтамиз, Брюсселда икки кунлик НАТО саммити бошланмоқда. Унда мудофаа ҳаражатлари, Атлантика ва Европа минтақасида хавфсизликни таъминлаш масалалари муҳокама қилиш режалаштирилган.


23 Ноябрь 15:17\n«Йирик нефт операторлари (ТШО, КПО, NCOC) қўшма йўл харитасини тасдиқлади. У миллий стандартларни мослаштириш, қозоғистонлик ишлаб чиқарувчиларни қўллаб-қувватлаш бўйича тендер тартиб-қоидаларига йирик операторларни жорий этишни назарда тутади. Бундан ташқари, 2025 йилгача маҳаллий таркибни ошириш ва 5 та нефт ва газ ускуналарини ишлаб чиқариш корхонасини изоляция қилиш чоралари кўрилади», - деди Бейбит Атамқулов.\nВазирнинг сўзларига кўра, мамлакатга олиб кирилаётган мингдан ортиқ товарлар таҳлил қилинган.\n«Бугунги кунда нефт-газ муҳандислигини ривожлантириш халқаро маркази иш бошлади. Марказ йирик операторлар (ТШО, КПО, NCOC) билан биргаликда технологияларни маҳаллийлаштириш ва узатишни бошлади. Мамлакатга олиб кирилаётган 1200 дан ортиқ товарлар таҳлил қилинди. Изоляция учун 3 та товарлар гуруҳи танлаб олинди (ўчириш клапанлари, электр жиҳозлари ва назорат-ўлчаш асбоблари ва автоматлаштириш). Шунингдек, марказга йил охиригача инвестиция лойиҳалари ва ишлаб чиқаришни маҳаллийлаштириш бўйича таклифлар киритиш ва маҳаллий ишлаб чиқарувчилар фаолиятига тўсиқларни аниқлаш топширилди», - деди у.


Яхши ишга кирмоқчимисиз? - Terabayt.Uz\nИшга кирмоқчи бўлсангиз, сиздан резюме сўралади. Ўзингиз ҳақингиздаги ушбу ҳужжатнинг қанчалик дид билан яратилиши, шубҳасиз, иш берувчида сиз ҳақингизда маълум бир тасаввур ҳосил қилади. Агар резюмеингиз нафис дизайнли бўлса, нур устига нур бўлади. Ушбу мақолада сифатли резюме тайёрлашингизга хизмат қилувчи ўнта илова ҳақида сўз юритамиз.\nCareeraddict блоги муаллифи сўзларига кўра, қуйидаги иловалар билан сиз резюмени анча яхши ёза ва танловнинг биринчи босқичидан ўтиб, суҳбатга таклиф этилиш имкониятингиз ошади.\nИлова ресурсга тезлик билан, осон ва тушунарли меню орқали киришга имкон беради, тавсиялар беради ва тайёр материални тезлик билан ресурсга кўчиради, шу билан бир неча дақиқада замонавий резюме яратилади. Curriculum Vitae орқали шахсий маълумотларни, профилни, иш тажрибаси, тил бўйича маълумотлар ва қизиқишларингизни ўз ичига олган бўлимларни қўшишингиз ёки ўчиришингиз мумкин. Натижани SD-картада PDF форматида сақланг ва иш берувчи қоғоз нусхасини талаб қилганда, сиз уни бемалол чоп этиш имкониятига доимо эгасиз.\nБу иловада сиз резюмени нолдан яратишингиз ёки тайёр PDF шаблонларидан бирини танлашингиз мумкин. Керакли бўлимларни тўлдиргандан сўнг, Дропбох билан ҳисоб қайдномангизни синхронлаштиринг ва у ерда ҳужжатдан нусха олинг. Ушбу иловада ҳақиқатан ноёб жиҳат шундаки, портфель учун ўз веб-сайтингизга, иш берувчилар учун эса ташриф картасига эга бўласиз. Бу сизга бутун дунёдаги мутахассислар билан мулоқот қилишда ёрдам беради.\nУшбу илова ёрдамида исталган вақтда аввалроқ яратилган резюмеларни очишингиз, маълумотларни таҳрирлашингиз ва ўзгартиришингиз мумкин. Сизга керакли барча фйнкциялар - сатрларни керакли маълумотлар билан тўлдириш, файлни PDF'да сақлаш илова орқали амалга ошади. Ушбу дастурнинг ажойиб томони шундаки, у сизга камерадан ёки галереядан расм кўчиришга имкон беради. Резюмега лойиҳаларингиз ёки ютуқларингизга эътиборни жалб қилиш учун баъзи визуал материалларни қўшмоқчи бўлсангиз, бу илова шундай имкониятни сизга тақдим этади.\nТили: ҳозирча фақат инглиз тили\nУшбу дастурни ишлаб чиқувчилар AppStore'да энг илғор деб таъкидлашади. Лойиҳани тез ва осон яратишга имкон берадиган содда ва замонавий дизайнни ҳисобга олган ҳолда, кўпчилик фойдаланувчилар ҳам бу таъдикдни маъқуллашади. Турли хил дастурлар учун резюмени таҳрирлашингиз ва нусхалашингиз ҳамда маълумотларни ЛинкедИн профили орқали импорт қилишингиз мумкин. Формат ва шаблонлар учун PDF, JPEG ва RTF каби созламалар мавжуд.\nБу илова оддий резюме ёзиш учун эмас. Чунки бу илова сизнинг ижтимоий фаолиятингизни ҳисобга олади ва буни резюмеда бўлим шаклида жойлаштиришни таклиф қилади. Бу вазиятда сизда иккита вариант мавжуд. Биринчиси, агар сизда волонтёрлик тажрибаси бўлса, илова уни иш берувчилар севадиган ва қадрлайдиган кўникмаларга айлантиришга ёрдам беради. Иккинчиси, агар сиз ҳеч қачон кўнгилли бўлмаган бўлсангиз, лекин синаб кўришни хоҳласангиз, илова сизга бундай имкониятни қаердан қидириш кераклигини айтади.\nАгар сиз ушбу илова билан таниш бўлсангиз, унда сиз аллақачон унинг ёрдами билан 140 000 та таклиф орасидан иш қидиришингиз ва уларга қандай жавоб беришингиз мумкинлигини яхши биласиз. Ушбу ажойиб дастурда сиз иш ҳақида билдирги қолдиришингиз, қидирувларни, вазифаларни ва хатларингизни сақлашингиз, резюмеларингизни Dropbox ёки Google Drive'га юклашингиз ва ўзингизни мутахассис сифатида самарали тарғиб қилувчи профессионал профиль яратишингиз мумкин.\nАгар сизга дарҳол резюме керак бўлиб қолса ва уни излаётган бўлсангиз, у ҳолда ушбу илова сиз учун. Бу илова Facebook ёки LinkedIn'дан маълумотларни импорт қилишга имкон беради ва автоматик равишда керакли бўлимларни тўлдиради. Бундан ташқари, бу иловада ҳар бир резюме учун оригинал сарлавҳаларни яратувчи ажойиб восита мавжуд. Шунингдек, унда иловадан фойдаланиш бўйича кўрсатма берувчи маълумотлар саҳифаси бор.\nНархи: 4. 65 доллар\nИловада оддий фойдаланувчи интерфейси мавжуд бўлиб, у сизга манбани ишончли бошқариш ва исталган вақтда алмаштириш мумкин бўлган турли хил формат ва шаблонларни танлаш имконини беради. Контакт маълумотлари, фаолият мақсади, тажриба, билим, малака ва маълумот бўлимларини таҳрирлаш мумкин. Резюмени тугатгандан сўнг, уни PDF форматида сақланг ва агар хоҳласангиз почтага юборинг.\nAppStore таъкидлашича, бу рус тилида резюме яратиш имконини берувчи биринчи дастур. Сиз ҳар қандай резюмени яратишингиз, фотосуратлар қўшишингиз ҳамда турли хил шаблонлардан ва олдиндан кўриш функциясидан фойдаланишингиз мумкин. Файл PDF ёки HTML форматида сақланади, Dropbox ва iCloud'га юкланади, шунингдек электрон почтага юборилади.\n10. Удобное резюме\nУшбу иловадан фойдаланиб, сиз нафақат юқори сифатли ва қизиқарли резюмени яратишингиз, балки муносиб иш таклифини ҳам топишингиз мумкин. Созламалар ва интерфейс ҳар қандай Android фойдаланувчиси учун тушунарли. Илова рус тилида ишлайди. Унга яратувчилар томонидан қўшимча хат ёзиш функцияси ҳам қўшилган.


Ҳиндистонда пандемия муаммоларини ёритган 50 нафар журналист ҳибсга олинган - Hidoyat.uz\nАсосий саҳифа Янгиликлар Дунё янгиликлари Ҳиндистонда пандемия муаммоларини ёритган 50 нафар журналист ҳибсга олинган\nЧоп этилди Avgust 1, 2020 Ҳиндистонда пандемия муаммоларини ёритган 50 нафар журналист ҳибсга олинганda fikr bildirishni o'chirish\nҲиндистонда пандемия билан боғлиқ вазиятларни ёритиб келган 50 нафар журналист ҳибсга олинган. Бу ҳақида Британиянинг The Guardian нашри хабар бермоқда. Ҳозирга қадар бу мамлакатда 1 миллон 643 минг нафардан ортиқ киши коронавирус билан касалланган. Вирус юқтирганларнинг 38 минг нафари коронавирус ва унинг асоратларидан ҳалок бўлган.\nҲукумат пандемия даврида олиб борилаётган чораларнининг салбий ёритилишидан норози бўлиб келмоқда. Айниқса, аҳолининг 60 фоизи истиқомат қилаётган чекка ҳудудларда журналистлар фаолияти қийин кечмоқда. Ҳукумат ва ҳарбийлар “матбуот” муҳри туширилган гувоҳномалар эгаси ёки автомолилларини таъқиб қилишда давом этмоқда, деб хабар беради The Guardian нашри.\nМаълумот ўрнида эслатиб ўтамиз, Ҳиндистон “Чегарасиз репортёрлар” нодавлат ташкилотининг матбуот эркинлиги рўйхатида 142-ўринни эгаллаб турибди.


ЎзА - Аҳоли учун хизматлар нархи кўтарилди\n04.06.2018 14:52 Чоп этиш версияси\nАҳоли учун хизматлар нархи кўтарилди\nНавоий вилоятидан ташқари мамлакатнинг барча ҳудудларида совуқ сув ва канализация учун тўловлар жорий йилнинг май ойидан эътиборан оширилди.\nЎзбeкистон Рeспубликаси Давлат статистика қўмитасининг нархлар статистикаси бошқармаси хабар қилишича, аҳоли учун хизматлар май ойи давомида ўртача 2,1 фоизга кўтарилди. Бу эса истеъмол нархлари индексининг умумий ўсишига 0,5 фоиз даражада таъсир этди.\nХизматлар соҳасидаги истеъмол нархлари индексига асосий таъсир омиллари сифатида қуйидаги тарифларга ўзгариши натижасида юзага келди:\nНавоий вилоятидан ташқари мамлакатнинг барча ҳудудларида совуқ сув ва канализация учун тўловлар жорий йилнинг май ойидан эътиборан оширилди. Навоий вилоятида ушбу соҳа бўйича нархлар март ойида оширилганди.\nНархларнинг сезиларли даражада қимматлашиши Тошкент шаҳри (22,4 фоиз) ва Қашқадарё вилоятида (20,4 фоиз) кузатилган бўлиб, нархларнинг бирмунча паст суръатларда ўсиши эса Сирдарё (7,0 фоиз) ҳамда Наманган (7,4 фоиз) вилоятлари ҳудудида қайд этилган.\nШу йилнинг май ойидан бошлаб аҳоли учун иссиқ сув ҳамда иссиқлик таъминоти тарифларида янги нархларнинг жорий қилиниши ҳудудлардаги иссиқлик етказиб берувчи ташкилотларнинг «Иссиқлик манбаи» корхоналари билан декларация асосидаги янги шартнома нархларининг кучга киритилиши билан бевосита боғлиқдир. Иссиқ сув ҳамда иссиқлик таъминоти нархларининг энг юқори суръатларда ошиши Жиззах\n(мос равишда 34,6 фоиз ва 34,5 фоиз) ҳамда Хоразм вилоятлари (иккита тариф 22,7 фоиз) ҳудудида қайд этилди. Нархларнинг аксинча, паст суръатларда ўсиш ҳолати Самарқанд вилоятида кузатилган (иссиқ сув ҳамда иссиқлик таъминоти нархлари 4,3 фоизга қимматлаган). Навоий вилоятида эса нархлар 2018 йилнинг март ойида оширилганди.\nАҳоли учун уй-жой коммунал тўлов тарифлари ой давомида ўртача 2,3 фоизга ошди.\nХУЖМШ тўловлари мамлакатимизнинг олти ҳудудида ошганлигини қайд этилган бўлиб, бу соҳада нархларнинг сезиларли даражада қимматлашганлиги Сурхондарё вилоятида 1,7 баробар, Сирдарё вилоятида эса ушбу кўрсаткич бор йўғи 1,8 фоизни ташкил этган.


“Янги Ўзбекистон – янги сайловлар”: Халқимиз ҳаётидаги муҳим сиёсий жараён | huquqburch.uz\n“Янги Ўзбекистон – янги сайловлар”: Халқимиз ҳаётидаги муҳим сиёсий жараён\nБугун, 22 декабрь тонги ҳар қачонгиданда файзли бошланди. Эрта тонгдан ҳамюртларимиз Ўзбекистон Республикаси Олий Мажлиси Қонунчилик палатаси ва маҳаллий Кенгашлар депутатлигига сайловларда муносиб номзодга овоз бериш учун ўз сайлов участкаларига ошиқмоқда.\nБу йилги сайловлар Президентимиз ташаббуси билан қабул қилинган янги Сайлов кодекси асосида мутлақо янгича руҳда ўтмоқда. Жумладан, сайловларда 5 та партия иштирок этмоқда. Сиёсий жараёнда иштирок этиш учун Тадбиркорлар ва ишбилармонлар ҳаракати – Ўзбекистон Либерал-демократик партияси, Ўзбекистон “Миллий тикланиш” демократик партияси, Ўзбекистон “Адолат” социал-демократик партияси, Ўзбекистон Халқ демократик партияси ҳамда Ўзбекистон Экологик партияси учун тенг имкониятлар яратилган. Ислоҳотларимизга ҳамоҳанг халқимиз фаоллиги ҳам кузатилмоқда.\nЯна таъкидлаш жоизки, давлатимиз раҳбари томонидан 2019 йилнинг 25 июнь куни Ўзбекистон Республикаси Сайлов кодексини амалиётга жорий этишга оид қонуннинг имзоланиши мамлакатимиз миллий сайлов тизимида янги даврни бошлаб берди. Бу йилги сайловларнинг янги қабул қилинган Сайлов кодекси асосида ташкил этилаётгани бу жараённи умумэътироф этилган халқаро стандартлар, принциплар асосида демократик, очиқ-ошкора ўтказишда муҳим омил бўлмоқда.\nШу маънода сайловлар “Янги Ўзбекистон – янги сайловлар” шиори остида ўтаётгани ҳам янги имкониятлар эшигини очиши шубҳасиз. Зеро, бугун халқимиз келажакка ишонади.\nШу ўринда бу йилги сайловлардаги айрим янгиликларга тўхталиш ўринли. Авваллари фуқароларнинг овоз бериш тартиби чегаралаб қўйилган, яъни сайловчи ўзи ёқлаб овоз бераётган номзоднинг фамилияси рўпарасида, ўнг томонда жойлашган бўш квадратга фақат битта белги қўярди. Янги Сайлов кодексида фуқароларнинг овоз бериш имкониятлари янада кенгайтирилиб, сайловчи ўзи ёқлаб овоз бераётган номзоднинг фамилияси рўпарасида, ўнг томонда жойлашган бўш квадратга учта – “+” ёки “˅” ёхуд “х” белгисидан бирини қўйиш имкониятига эга бўлди.\nМаълумотларга кўра, сайловчиларнинг ягона электрон рўйхатида эълон қилинган сайловчилар сони 20 миллион 503 минг 462 нафарни ташкил этган. Улардан 10 миллион 147 минг 772 нафари эркак, 10 миллион 355 минг 690 нафари аёл сайловчилардир. Сиёсий жараёнларда 2 миллион ёш ўзининг Конституциямизда белгилаб қўйилган сиёсий, яъни овоз бериш ҳуқуқидан биринчи маротаба фойдаланади.\nСайловчиларнинг 1 миллион 721 минг 358 нафари ёки 8,4 фоизи хорижий давлатларда тузилган 55 сайлов участкасига бириктирилган. Қолган қисми республикамиз ҳудудидаги 10 минг 260 сайлов участкасидан бирида овоз беради.\nЖорий йил сайловларда Марказий сайлов комиссиясининг қарорига мувофиқ илк маротаба хорижий давлатлардаги Ўзбекистон Республикаси элчихоналари ва консуллик идораларидаги 55 сайлов участкасидан ташқарида, агар ўша давлат сайлов қонунчилиги ва мутасадди давлат органлари бунга розилик берган бўлса, хориж давлатларида гавжум ҳолда истиқомат қилаётган ватандошларимизнинг ишлаш, ўқиш, яшаш жойларида, муассаса, корхона ёки савдо ташкилотларида ҳам муддатидан олдин овоз бериш жараёни ўтказилди.\nВатандошларимиз қаерда бўлишидан қатъи назар ўзларининг конституцион ҳуқуқидан фойдаланиши учун барча шароит ва имкониятлар яратиб берилди. Хориждаги участка сайлов комиссиялари сайловчилар зич яшайдиган, ишлайдиган ёки ўқийдиган жойларда кўчма сайлов қутиларида сайёр тартибда муддатидан олдин овоз беришни ташкил қилди.\nМаълумотларга кўра, мамлакатимиз ва хорижий давлатларда ташкил этилган 55 сайлов участкасида Ўзбекистон Республикаси Сайлов кодексининг 57-моддасига мувофиқ 12 декабрдан то 18 декабр соат 18.00 га қадар сайловчиларнинг муддатидан олдин овоз бериш жараёни ўтказилди.\nМамлакатимиз бўйича 59 минг 226 сайловчи ҳамда хорижий давлатларда 89 минг 807 сайловчи-ватандошларимиз муддатидан олдин овоз берган. Бу мамлакатимиз тарихидаги миллий сайлов тизимида хорижий давлатларда илк бора муддатидан олдин овоз бериш жараёнининг уюшқоқлик билан ташкил этилгани самарасидир. Бугунги сайловларда ҳам хориждаги ватандошларимиз ниҳоятда фаол ва кўп сонли иштирок этиши кутилмоқда.\nМарказий сайлов комиссияси томонидан сайлов жараёнларига ахборот-коммуникация технологияларини жорий этиш борасида изчил ишлар олиб борилди.\nЖорий сайловларда Сайловчиларнинг ягона электрон рўйхати ва Сайлов жараёнларини бошқариш ахборот тизими илк маротаба мамлакат миқёсида қўлланилмоқда. Ушбу тизимларнинг асосий мақсади сайловчиларнинг ҳисобини юритиш ва уларни автоматик равишда сайлов участкаларига, участкаларни эса сайлов округларига тақсимлаш ҳамда “Бир сайловчи – бир овоз” тамойилини амалда татбиқ қилиш ҳисобланади. Ушбу тизим Давлат персоналлаштириш маркази, Ички ишлар вазирлиги, Ўздавергеодезкадастр қўмитаси маълумотлари асосида шакллантирилган. Хусусан, фуқаронинг турар жойи манзили ҳақидаги маълумот Ички ишлар вазирлиги томонидан, фуқаронинг биографик ва чет элга чиққанлиги ҳақидаги маълумотлар Давлат персоналлаштириш маркази томонидан, округ ва участка сайлов комиссияларининг электрон хариталари Ергеодезкадастр давлат қўмитаси томонидан тақдим этилган.\nБу йилги сайловларда ҳар бир участкада кўзи ожиз фуқаролар учун биринчи марта брайль ёзувидаги бюллетенларда овоз бериш ташкил этилаётир. Шу билан бирга, ҳудудларда рўйхатга олинган ёши улуғ инсонлар, ногиронлар ва жисмоний имконияти чекланган фуқароларга уй шароитида овоз бериш имконияти яратилган. Бу каби чора-тадбирларнинг амалга оширилиши фуқароларнинг сайлов жараёнида фаол ва тенг иштирок этишини таъминлайди.\nПрезидентимиз Шавкат Мирзиёев томонидан олиб борилаётган конструктив ташқи сиёсат самарасида хорижий мамлакатларнинг Ўзбекистонга бўлган қизиқиши ортиб бормоқда. Буни бўлиб ўтаётган сайлов жараёнларида иштирок этаётган кўп сонли халқаро кузатувчилар мисолида ҳам кўриш мумкин.\nМарказий сайлов комиссияси томонидан жами 825 хорижий давлатлар ва халқаро ташкилотларнинг кузатувчилари аккредитациядан ўтказилди ва уларга мандатлар топширилди. Улар 9 халқаро ташкилот ва 41 хорижий давлат вакилларидир.\nТараққиётнинг янги, демократик босқичига қадам қўйган Ўзбекистонда парламент сайловлари мутлақо янги руҳда ўтаётгани Мустақил Давлатлар Ҳамдўстлигининг кузатув миссияси томонидан алоҳида эътироф этилган.\nМДҲ кузатув миссиясининг оралиқ ҳисоботида барча даражадаги сайлов комиссиялари аъзоларини каскад усулида ўқитиш, сайлов жараёнларига замонавий ахборот-коммуникация технологияларини жорий этиш, аҳоли ўртасида сайлов қонунчилигини тарғиб қилиш, ногиронларнинг, чет элда яшайдиган Ўзбекистон фуқароларининг сайлов ҳуқуқларини таъминлаш бўйича олиб борилаётган ишлар ижобий баҳоланган.\nШунингдек, 12 декабрь куни Марказий сайлов комиссияси ЕХҲТ Демократик институтлар ва инсон ҳуқуқлари бўйича бюроси сайловларни кузатиш миссияси Оралиқ ҳисоботида миссия томонидан сайлов қонунчилиги ва амалиётини такомиллаштириш, давлат бошқарувини модернизациялаш бўйича Ўзбекистоннинг саъй-ҳаракатлари алоҳида қайд этиб ўтилган.\nМарказий сайлов комиссиясининг сайловларни ўтказиш тартиби ва муддатларига амал қилиш, комиссиядаги аёллар сони ортиши, сайлов жараёнларини бошқаришда замонавий ахборот коммуникацион технологияларини жорий этиш, сайловчиларнинг хабардорлигини ошириш ва сайлов комиссиялари аъзоларини ўқитишдаги ижобий натижалар ҳам алоҳида қайд этилган.\nМамлакатимизнинг ҳар бир фуқароси, шунингдек, ҳар бир ташкилот сайловларнинг очиқ-ошкоралиги ва шаффофлиги таъминланишига муайян ҳисса қўшиши, фуқаролар ушбу имкониятлардан тўлиқ фойдаланиб, янги парламент ва янги маҳаллий Кенгашларни шакллантиришда фаол қатнашиши муҳим аҳамият касб этади. Зеро, бу мамлакат тараққиётини белгилайдиган муҳим сиёсий жараёндир.


Фото: Тошкент Туркманистон президенти ташрифи арафасида\n10:00 / 23.04.2018 47490\nБугун, 23 апрель куни Ўзбекистон Республикаси президенти Шавкат Мирзиёев таклифига биноан Туркманистон президенти Гурбангули Бердимуҳамедов давлат ташрифи билан юртимизга келмоқда.\nАйни вақтда пойтахтдаги таълим муассасаларидан минглаб ўқувчилар ва талабалар кўчаларда юқори мартабали меҳмонни кутиб олиш учун чиқишган. Шу муносабат билан шаҳардаги айрим мактаблар, коллежлар ва олий таълим муассасаларида дарслар бекор қилинган.\nОлий даражадаги учрашувлар ва музокараларда кўп қиррали Ўзбекистон – Туркманистон муносабатларини ривожлантириш ва мустаҳкамлаш масалалари, долзарб минтақавий ва халқаро муаммолар муҳокама қилиниши режалаштирилган.\nТашриф дастурида давлат раҳбарларининг Тошкент шаҳридаги Ашхобод боғининг очилиш маросимида иштирок этиши кўзда тутилган. Ушбу маскан мамлакатларимиз ва халқларимиз ўртасидаги дўстлик ва яқин қўшничилик муносабатларининг ёрқин рамзларидан бирига айланиши кутилмоқда. Шунингдек, чегарадош Хоразм вилоятига ташриф ҳам режалаштирилган.


Марғилондаги ҳолат бошқа жойда қайтарилмаслигига кафолат...\n12.05.2018 17:51 0 1150\nСўнгги вақтларда болалар, вояга етмаганларнинг ҳуқуқлари топталаётгани ҳақидаги хабарлар тез-тез қулоққа чалинаяпти. Ҳали у боғчада болалар калтаклангани, ҳали бу коллежда ўқувчилар ҳақорат қилингани... Марғилондаги меҳрибонлик уйи тарбияланувчиларининг хўрлангани, калтаклангани, турли ғайриахлоқий ишларга жалб қилингани ҳақидаги хабар барчасидан ўтиб тушди. Хўш, Марғилон воқеаси, айтайлик, Тошкент ёки Самарқанд воқеаси сифатида қайтарилмаслигига кафолат борми?\nЎзбекистонда болалар ҳуқуқлари қандай ҳимоя қилиниши керак?\nОшкор бўлаётган ҳолатлар сони ортиб бораётганидан хулоса қилиш мумкинки, Ўзбекистонда бола ҳуқуқларини таъминлашда жиддий муаммолар бор. Ҳар бир ҳодиса бўйича айбдорларни жазолаш билан иш битмаслиги кўзга ташланиб қолаяпти. Шу боис нафақат болалар билан бевосита иш олиб бориладиган ташкилот ва муассасаларда, балки оддий оилаларда ҳам бола ҳуқуқларини таъминлаш бўйича жиддий ишлар қилиниши керак. Чунки меҳрибонлик уйлари, таълим муассасаларида болалар билан ишлаш бўйича тартиблар, қонун-қоидалар ишлаб чиқилган, уларга масъуллар бириктирилган. Масала фақат ижрода қолган. Аммо ҳамма оилаларда ҳам болалар ҳар томонлама ҳимоя остида эмас.\nБаъзи ота-оналарда «бола меники, уни истаганимча ёки билганимча тарбия қиламан» деган нотўғри тушунча бор. Умумжаҳон ва миллий қонунчилик эса бундай одамларга чексиз ва дахлсиз ҳуқуқ бермайди. Тўғри, давлатнинг (ёки бегона шахслар – ҳуқуқ ҳимоячиларининг) ҳар бир оиладаги болалар тарбиясига аралишишини ҳазм қилиш қийин. Ҳар ким болани ўзича катта қилади. Лекин жамиятдаги муаммолар ҳатто оилаларни ҳам бола тарбиялашда ўз ҳолига ташлаб қўйиб бўлмаслигини кўрсатаяпти. Хориж тажрибасида ҳам шундай. Билганим, эшитганларимнинг айримларини ўртоқлашсам.\nКўплаб ривожланган мамлакатларда болаларга давлат томонидан ажратилаётган моддий ёрдамни ота-оналар истаганича тасарруф қила олмайди. Махсус картага тушириб бериладиган пулларни фақатгина болалар учун мўлжалланган маҳсулотлар, кийим-кечак ва озиқ-овқатга сарфлаш мумкин. Дейлик, она боласига берилган картадан памперсга пул тўлаши мумкин, лекин «Пепси» сотиб ололмайди.\nКўпгина ривожланган давлатлар қонунчилигида оилада болалар учун минимал шароит яратилиши шартлиги кўрсатиб ўтилган. Масалан, Россияда бола ҳуқуқлари билан шуғулланувчи масъул орган ходимлари вояга етмаган фарзандлари бор оилаларга кириб, бола учун яратилган шароитлар, масалан, ётоқ жойларини текшириш ҳуқуқига эга. Эсингизда бўлса, боласи олиб қўйилган ўзбекистонлик оила ҳақидаги хабарларда расмий орган бола ётиши учун шароит йўқлиги, унга ердан жой қилиб берилганини ҳам рўкач қилган эди.\nМарғилондаги меҳрибонлик уйи: хўрланган болалар, хўрланган қизлар...\nШунингдек, ривожланган давлатларда фарзандли оилаларда болалар истеъмол қилиши учун бўлиши шарт бўлган озиқ-овқатлар рўйхати шакллантирилган. Мева-сабзавотлар, тухум, сут-қатиқ, сарёғ, гўшт ва бошқа озиқ-овқатлар гигиена ва санитария талаблари асосида сақланиши ва тайёрланиши лозим.\nБола тарбияси, унинг ҳар томонлама соғлом вояга етиши нафақат оила, балки давлат келажаги учун ҳам муҳим. Шу боис Ўзбекистонда бола ҳуқуқларини таъминлашга қаратилган янги, замон талабларига мос миллий дастур қабул қилиниб, бола ҳуқуқларини таъминлаш, бу борадаги ишларни мувофиқлаштириш, амалдаги қонунчиликни такомиллаштириш кабиларга масъул бўлган ягона ваколатли тузилма ташкил этилса, мақсадга мувофиқ бўлар эди.\nМарғилон Болалар ҳуқуқи\nҲодиса 03/12, 13:03\nҲодиса 03/12, 12:15\nМарғилон ҳокимининг собиқ ўринбосари ўз уйида осилган ҳолатда топилди


Чирчиқда Рақамли технологиялар ўқув маркази очилди\nРақамлаштириш 29 март 2021 81\nТошкент вилоятнинг Чирчиқ шаҳрида навбатдаги Рақамли технологиялар ўқув маркази очилиб, ўз иш фаолиятини бошлади. Ушбу марказ Тошкент вилоятида ташкил этилган ўн иккинчи ўқув маркази ҳисобланади.\nРақамли технологиялар ўқув маркази очилиш маросимида Ахборот технологиялари ва коммуникацияларини ривожлантириш вазирлиги Тошкент вилоят ҳудудий бошқармаси, кенг жамоа вакиллари ҳамда маҳаллий ёшлар иштирок этди.\nМазкур марказ сўнги русумдаги замонавий компьютер техникалари ва мебель жиҳозлари билан жиҳозланган бўлиб, аҳоли ва ёшларнинг замонавий ахборот технологиялари соҳасида билим эгаллашлари ҳамда корхоналар, ҳукумат ва бошқарув органлари ходимларининг малакасини оширишлари учун зарур бўлган барча шарт-шароитлар яратилган.\nКелгусида туман ёшлари ушбу ўқув марказларида компьютер саводхонлиги, дастурлаш, робототехника, интернетдан фойдаланиш ҳамда бошқа бир қатор йўналишларда ўз билимларини оширадилар. Шунингдек уларни ахборот-коммуникация технологиялари соҳасида инновацион ишланмаларни яратиш, старт-тап лойиҳаларини ишлаб чиқишга жалб қилиш ҳам мўлжалланган, деб хабар беради Ахборот технологиялари ва коммуникацияларини ривожлантириш вазирлиги матбуот хизмати.


Google Android O’ни чиқарди\n18:37 / 22.03.2017\nGoogle корпорацияси Android O янги дастурий таъминотининг синов версиясини чиқарди. У ишлаб чиқарувчиларга мўлжалланган ҳамда чекланган қурилмаларда ишлаши мумкин.\nКомпания Android O’нинг ўзига хос жиҳатлари ҳақида тўхталиб ўтди. Тизим иловалар учун янги чекловларга эга, улар фон режимида ишлайди, бу эса қурилма ишини яхшилашга ёрдам беради. Фондаги иловаларга эндиликда интернет-трафик ва GPS’дан маълумотларни катта ҳажмда ишлатиш мумкин эмас.\nТизим ташқи шаклида ушбу иловадан келувчи билдиришномаларни кўрсатиб турувчи махсус ойначалар пайдо бўлган. Шундан бейжлар iOS ҳамда Android учун бир неча лаунчерларда бор. Пиктограммаларнинг ўзи эса умумий тизимга автоматик равишда мослашади.\nТизимнинг кўп вазифалилигида ҳам ўзгаришлар рўй берган. Энди баъзи бир иловаларда “расмдаги расм” режимида ишга тушиш имконияти бор. Шу тариқа, масалан, видеоплеер бутун экран тепасида алоҳида кичик-ойнача сифатида ёқилиши, уни исталган жойга суриш ва катталаштириш мумкин.\n“Созламалар” иловаси, огоҳлантириш тўсиқчаси ва тизимнинг кўплаб бошқа элементлари ҳам қайта ишланди. Ундан Nexus 5X, Nexus 6P, Nexus Player, Google Pixel, Pixel XL ва Pixel C’да фойдаланиш мумкин. Шунингдек Android’нинг расмий эмулятори орқали ҳам уни ишга тушириш мумкин.


Меҳр-оқибат ва барака айёми — Ishonch Gazetasi\nМеҳр-оқибат ва барака айёми\nШу йилнинг 11 август куни юртдошларимиз Қурбон ҳайитини кенг нишонлайди.\nПрезидентимизнинг «Қурбон ҳайитини нишонлаш тўғрисида»ги қарорига асосан улуғ байрамга қизғин ҳозирлик кўрилмоқда. Ушбу байрам бошқаларидан қай жиҳати билан афзал ва унинг моҳияти, маънавиятимиздаги ўрни қандай?\nҚурбонлик – молиявий ибодат\nБу байрамнинг муҳим ва алоҳида ажралиб турадиган жиҳатларидан бири – қурбонлик қилишдир.\nБунда моддий имконияти етарли бўлган мўмин-мусулмон бир йилда бир маротаба бирор жонлиқ сўйиб, қурбонлик қилади. Бу ибодат айни шу кунларда амалга оширилади.\nҚурбонлик қилинадиган ҳайвон нуқсонсиз бўлиши керак. Яъни, қурбонликка танланган ҳайвоннинг кўзи кўр, чўлоқ, ўта қари ёки касал бўлмаслиги зарур.\nМанбаларда ёзилишича, бир ёшдан ошган қўй, қўчқор, эчки, серка бир оила учун, икки ёшдан ошган ҳўкиз, сигир уч оила учун, беш ёшдан ошган туя етти оила ҳисобидан қурбонлик қилиниши мумкин. Жонлиқнинг гўштлари, аввало, камбағал ва ночорларга, қўшни ва қариндошларга тақсимланади.\nҚурбонлик барча мўмин-мусулмонга буюрилган. Баъзилар ҳар оиладан бир киши битта жонлиқни қурбон қилса етарли, деган фикрни билдиришади. Бу нотўғри. Барча намозни, рўзани ўзи учун тутганидек, моддий имконияти бор инсон қурбонликни ҳам ўзи қилиши керак.\nҲам тан, ҳам мол имтиҳони\nИслом динининг муҳим беш амалларидан бири ҳисобланадиган ҳаж ҳам айни шу байрам арафасида амалга оширилади.\nБу ҳақда сўз юритилганда, юртдошларимиз учун кенг имкониятлар яратилаётганини алоҳида таъкидлаш жоиз. Хусусан, бир неча йилдирки, Ҳаж ва Умра тадбирларининг ташкилий ишлари Президентимизнинг тавсиялари, Вазирлар Маҳкамасининг қарорлари, Ҳаж ва Умра тадбирларини ташкил этиш, ўтказиш масалалари бўйича Жамоатчилик кенгаши қарор ва таклифлари асосида юқори савияда ташкил этилмоқда.\n2016 йилда 5 минг нафар зиёратчи Ҳаж сафарига борган бўлса, 2017 йилдан буён уларнинг сони 2 минг нафарга кўпайиб, умумий кўрсаткич 7 мингга етди. Бу йил эса 7200 нафар юртдошимиз Ҳаж ибодатини адо этмоқда.\nДин ишлари бўйича қўмита раиси ўринбосари Нуриймон Абулҳасаннинг билдиришича, ўтган йиллардан фарқли равишда бу йил ҳожиларимиз сафар олдидан, Ватанда бўлиб турган пайтларидаёқ улуғ сафарга муносиб бўлиш мақсадида ижтимоий кўмакка муҳтож шахслар, кам таъминланган оилалар ва аҳоли учун хайрия ёрдами сифатида ўз ташаббуслари билан 9 миллиард сўмдан зиёд моддий ёрдам кўрсатди.\nБу йилги зиёратчиларга юқори даражада хизмат кўрсатишни таъминлаш, Ҳаж ибодати билан боғлиқ амалларни тартибли адо этишни йўлга қўйиш мақсадида гуруҳ раҳбарлари ва зиёратчилар учун сафаролди ўқувлари ташкил этилди.\nПрезидентимиз ташаббуси билан Ҳаж мавсуми учун сарф-харажатлар сметаси бўйича ҳар бир зиёратчидан олинадиган маблағ яна арзонлаштирилди.\nҲожилар қурбонлик қиладими?\nҚайд этилишича, Ҳаж сафарини адо этаётганлар ҳам ибодатлари вақтида жонлиқ сўйиши вожибдир.\nАммо ҳар бир ҳожининг ўзи бориб жонлиқ сўйишга имкони йўқ. Шунинг учун Ҳаж амалини адо этаётган юртдошларимиз рўйхатга олиниб, исмлари араб тилига ўгирилган. Ушбу рўйхат жонлиқларни қурбонлик қиладиган ташкилотларга берилган. Улар ҳар бир юртдошимиз исмини ўқиб, уларнинг номидан жонлиқ сўяди. Бу билан боғлиқ харажатлар ҳожиларимизнинг муборак сафар учун тўловида инобатга олинган.\nБайрам кунлари мамлакатимизнинг турли ҳудудларида сайиллар бўлиб ўтади. Одамлар бир-бирига меҳр-мурувват кўрсатиб, қавм-у қариндошлар ҳолидан хабар олиб, етим-есирлар, бева-бечораларга хайр-у эҳсон қилишади. Узоқ вақт кўришмаган дўст-у ёронлар учрашиб, бир-бирларини айём билан қутлашади.\nБу байрам қариндошлик, қўни-қўшнилик, қуда-андалик ришталарини янада мустаҳкамлашга хизмат қилади.\nҲайитингиз муборак бўлсин!\nЭзгу амалларингиз қабул бўлсин!\nАршни ларзага солманг!\nСИФАТНИ ТЕКШИРИШ УЧУН ШАРОИТ ЕТАРЛИМИ?\n“МАРД ЎҒЛОН” ЧЕМПИОН…МИ?


ЎзА - “Ёшлар поезди” Андижонда\n“Ёшлар поезди” Андижонда\n21.08.2017 20:04 Чоп этиш версияси\nАндижон вилояти шаҳар ва қишлоқларида “Фидойинг бўлгаймиз сени, Ўзбекистон!" шиори остида “Ёшлар поезди” тарғибот акцияси тадбирлари бўлиб ўтди.\nЎзбекистон Республикаси давлат мустақиллигининг 26 йиллиги муносабати билан ташкил этилган тарғибот тадбирлари доирасида ёш олимлар, шоир-ёзувчилар, кино ва театр актёрлари, таниқли спортчилар, тадбиркорлар, эстрада хонандалари, Ўзбекистон ёшлар иттифоқи фаоллари иштирокида учрашув, мулоқот ва хайрия акциялари ўтказилди.\n– Бугун юртимизда ҳукм сураётган тинчлик-осойишталикни асраб-авайлаш, ҳаётимизда рўй бераётган ўзгариш ва янгиланишларга дахлдорлик туйғуси билан яшаш, турли ёт ғоя ва иллатлар, хусусан, “оммавий маданият” таъсиридан доимо огоҳ ва ҳушёр бўлиш ёшларимиз зиммасига ҳам катта масъулият юклайди, – дейди Ўзбекистон ёшлар иттифоқи марказий кенгаши раиси ўринбосари C.Мақсудов. – Шу маънода, водий вилоятлари бўйлаб сафарга чиққан “Ёшлар поезди” тарғибот акцияси гуруҳининг асосий мақсади ҳам ёшлар, айниқса, уюшмаган ёшларнинг ижтимоий-сиёсий фаоллигини ошириш, улар онгини мафкуравий таҳдид ва ахборот хуружларидан асраш, қизиқиш ва интилишларини тўғри йўналтиришга кўмаклашишга қаратилган.\nАсака, Балиқчи, Булоқбоши, Жалақудуқ, Хўжаобод, Қўрғонтепа, Марҳамат туманлари ва Хонобод шаҳридаги таълим муассасалари, маҳаллалар, маданият ва аҳоли дам олиш марказлари, ҳарбий қисмларда бўлиб ўтган тадбирлар ёшларда катта таассурот қолдирди.\nАсака тумани маданият ва аҳоли дам олиш марказида “Ўзбеккино” миллий агентлиги қошидаги “Кинотеатр актёр студияси” актёрлари томонидан “Осмон остидаги сир” номли саҳна кўриниши намойиш этилди. Ниёзботир қишлоғида ўтказилган ёшлар билан мулоқотда уларни қизиқтирган турли масалалар юзасидан фикр алмашилди. Ёшларнинг саволларига туман ҳокими Э.Ёқубов ва мутасадди ташкилотлар раҳбарлари жавоб қайтарди. Турли муаммолар бўйича мурожаатларнинг аксарияти шу ернинг ўзида ҳал этилди.\nҚўрғонтепа туманидаги Мурувват уйида бўлиб ўтган учрашувда ёшлар таниқли адиблар ва санъаткорлар ижодидан баҳраманд бўлди. Балиқчи туманидаги “Андижон-Ханой ипаги” масъулияти чекланган жамияти ва Каттабулоқ маҳалласида ўтган “Китоб – ҳаёт хазинаси” хайрия акцияси ҳам иштирокчиларда катта таассурот қолдирди.\nТарғибот тадбирлари доирасида таълим муассасалари, маҳаллалар, ҳарбий қисмларга китоблар совға қилинди. Етим болалар, имконияти чекланган, кам таъминланган, ижтимоий ҳимояга муҳтож оилалар фарзандларига совға-саломлар улашилди.


Тошкентдан топилган улкан хазинанинг янги тафсилотлари эълон қилинди (видео) - Daryo\n20:35, 17.07.2019 101458\nАввалроқ «Тошкентда топилган қиймати бир неча миллион доллар дея тахмин қилинаётган улкан хазина давлатга топширилмоқда» номли мақола эълон қилинган эди. Унда Ўзбекистон Миллий университети битирувчиси, мустақил изланувчи, илмий ходим Муҳаммадбобур Юсупов 3 йиллик изланишлари, қидирувлари натижасида пойтахт марказидаги эски биноларнинг биридан хазина топгани қайд этилган эди.\nЯқинда мазкур хазина мавзусига бағишланган махсус «Халққа мерос хазина» номли кўрсатув Ўзбекистон Миллий телерадиокомпаниясининг «Маданият ва маърифат», «Ўзбекистон» каби қатор телеканаллари орқали эфирга узатилди, деб хабар беради ЎзА.\nКўрсатувдан фуқаро М.Юсупов топган хазина ҳақида нисбатан батафсилроқ маълумотлар, хазина топилган бино ертўласидан олинган кадрлар, мутахассисларнинг хазинадаги буюмлар қиймати борасидаги фикрлари, ЎзА сайти орқали узатилган лавҳадан олинган интервьюлар ҳам жой олган.\nЎзбекистон Республикаси Давлат хавфсизлик хизмати идораларига келиб тушган ариза текширувлари натижасида юртимиз ҳудудидан топилган тарихий, маданий, қимматбаҳо буюмларнинг республика ҳудудидан ноқонуний олиб чиқиб кетилишининг олди олинди.\nГап шундаки, фуқаро Муҳаммадбобур Юсупов пойтахтимизнинг марказидаги эски бинолардан бирида олиб борган қидирув ишлари вақтида ертўлаларнинг биридан саксон йил муқаддам йўқолган ва тахминан (миқдори қанча) миллион АҚШ долларидан ортиқ қийматга эга хазина топгани тўғрисидаги маълумотлар матбуот ва «уз» доменидаги маҳаллий интернет сайтларида эълон қилиниб, турли шов-шувларга сабаб бўлади. Бундан хабар топган бир гуруҳ маҳаллий ва хорижий фуқаролар эса турли алдов ва кўзбўямачилик йўллари билан мазкур топилмаларни чет элга ноқонуний олиб чиқиб кетишни режалаштиради.\nДавлат хавфсизлик идоралари томонидан олиб борилган тезкор тадбирлар давомида шу нарса аниқландики, мамлакатимиз ҳудудида фаолият юритаётган айрим хорижий ташкилотларнинг вакиллари М.Юсуповга алдов ва шахсий манфаатдорликка қаратилган бир томонлама келишувларни таклиф этади. Ҳатто бу топилган хазинанинг бир қисми учун 600 минг АҚШ долларини бермоқчи бўлади.\nАммо ДХХ ходимларининг ўз вақтида олиб борган саъй-ҳаракатлари натижасида бу манфур кимсалар ўзларининг ғаразли мақсадларини амалга ошира олмади. Бир неча юз минг ва миллион долларлик тарихий ашё ва топилмаларнинг бегона қўлларга ўтиб кетишининг олди олинди. Ёш ватанпарвар тадқиқотчи Муҳаммадбобур Юсупов шахсий бойлик орттириш, чет эллардаги нуфузли таълим даргоҳларида ўқиш ва ишлаш, кўчмас мулк орттириш каби таклифларга учмасдан ўз фуқаролик бурчини тўлиқ адо этди ва давлат хавфсизлик идораларининг бевосита кўмаги ва маслаҳати билан ўзи томонидан топилган қимматбаҳо тарихий ашёларни бус-бутунлигича Ўзбекистон тарихи давлат музейига топширди.\nМустақил тадқиқотчи Муҳаммадбобур Юсупов:\n– Охирги уч йил давомида Тошкент шаҳри ҳудудидаги жадидларнинг тарихини, князга тегишли бўлган номаълум тарих саҳифаларини ўргана бошладим. Мана шу ўрганишларим даврида 2018 йилдан бошлаб жуда катта коллекцияларни топа бошладик. Албатта, ушбу қидирув ишлари Тошкент шаҳри марказидаги эски рус муҳандислари томонидан XIX асрнинг иккинчи ярмида қурилган биноларда олиб борилди.\nХўш, ёш тадқиқотчи томонидан топилган хазина нималардан иборат ва унинг қиймати қанча?\nМазкур топилмалар ноёб санъат асарлари, олтин, кумуш танга ва идишлар, буржуазия услубида ишланган буюмлар Тошкент шаҳрида XIX асрда авлиё Евангел протестантлари ва христиан православ черковлари деворларига ишланган қадимий суратлар, иконалар, қимматли металлардан ясалган буюмлардан иборат.\n– Бундан ташқари натуралист рассомларнинг 1790 ҳамда 1870 йиллар оралиғида чизилган ноёб суратлар табиатшуносликка, картографияга оид дунёнинг сиёсий харитаси, Бухоро амирлиги, Хива, Қўқон хонликларига тегишли бўлган ўша ҳудудларнинг хариталари, сиёсий, ижтимоий вазиятлари, ҳолати, аҳолиси, ўзбек халқининг маданияти ҳақидаги жуда ноёб тошбосма манбалар топилди. Бундан ташқари ўрта асрларга, Шарқ алломаларига тегишли бўлган ноёб қўлёзмалар, Қуръон китоблари, пайғамбарлар ва авлиёлар ҳақидаги қўлёзма манбалар, ҳужжатлар, муҳрлар ҳамда Туркистон хонликлари ва қозикалонлари муҳрлари ва вақф ҳужжатлари, ер-мулкка эгалик қилиш ҳақидаги расмий ҳужжат ва қонун-қоидалари манбалар орасидан топилди. Олтин, кумуш, мис тангалари ҳам топилди. Булар Россиянинг охирги уч юз йиллик, Европани охирги икки юз йилликдаги тарихи билан боғлиқ ва юртимиз тарихига тегишли бўлган IX асрдан XIX асргача қадим Туркистон ҳудудида зарб этилган тангалардир. Улар дунёнинг исталган музейини безашга арзийдиган топилмалар ҳисобланади.\nУшбу топилмалар орасида 1918 йил Тошкентдаги княз Романов саройининг ноёб коллекциялари, 1920 йилда Тошкентга Европа ва Санкт-Петербургдан келган машҳур дворянлар ва олимларга ҳамда 1932—1938 йилларда Сталин репрессияси қурбонлари ҳамда генерал Жўрабек уйидан йўқолган ашёлар ҳам мавжуд.\n– Бу тошбосма асар 1537 йилда ёзилган Франческо Валесио Реги Филикс ҳақидаги ўша давр ўрта аср Европа халқлари одатлари, маданияти, урушлари, ерларни кенгайтириш ҳақидаги жараёнлар тасвирланган, қадимги лотин ва юнон тилларида ёзилган. Ушбу таклифномамиз россиялик княз Николай Константинович Романовга Петербургдан император томонидан юборилган қироллик саройидаги балетга таклиф этиш учун юборилган.\nЖаннат Исмоилова, Ўзбекистон тарихи давлат музейи директори:\n– Тўқсондан ортиқ осори-атиқаларни қабул қилиб олдик. Улар орасида қадимий китоблар, олтин, кумуш, мис тангалари, микроскоплар, турли қўлёзма асарлари бор. Улар орасида ХVII асрга оид вақф ҳужжатини алоҳида таъкидлаб ўтмоқчиман. У ўша даврдаги дўкондорлар, баққолларнинг тарозисини текшириш бўйича йўриқнома экан, бу жудаям қизиқарли ҳужжат. Яна XVIII асрга оид шажара ҳужжати ҳам бор, анчайин таъмирталаб ҳолатда. Биз мутахассисларимиз билан биргаликда ўрганиб чиқамиз, албатта. Шундан сўнг уларни экспозиция сифатида намойиш қилишимиз мумкин.\nОтабек Жўрабоев, филология фанлари номзоди, доцент:\n– Қўлёзмалар, авваламбор ўзининг уникал, илмий-маърифий жиҳатдан катта аҳамият касб этиши билан алоҳида мавқега эга. Бу ердаги ҳужжатлар, асосан вақф, иршодий, насаб шажараларидир. Улар орасида ўша вақтдаги қозиликка, ер-мулк, солиқ, айрим мадрасаларга вақф қилиб берилган мулкларга оид бўлган хон, амирларнинг махсус муҳрланган ёрлиқлари, кўрсатмалари каби ҳужжатлар ўрин олган.\nШунингдек, топилмалар орасида ўрта асрларга тегишли ноёб қўлёзма ва тошбосма китоблар, Россия императорлари Романовлар сулоласига тегишли ашёлар, Пётр II, Екатерина II, Николай I, Александр II, Александр III, Николай II, Алексий Сесарович номи билан боғлиқ ашёлар, черков меҳробига ўрнатиладиган Исо пайғамбар, Биби Мариям ва Исонинг ёғочга чизилган икона суратлари, пайғамбарлар ва авлиёлар ҳақидаги ноёб китоблар, Туркистон ўлкасининг сиёсий ва ҳарбий аҳамиятга эга ноёб хариталари, қимматли металдан ишланган Исо пайғамбар ҳаётидан лавҳалар, олтин, кумуш тангалар, 1829-1831 йилларда европалик истеъдодли натуралист рассомлар чизган ноёб суратлар ҳам мавжуд.\n– Ушбу адабиётимиз эгаси рус императори Александр Николаевич Романов бўлиб, усти махсус оҳу териси билан қопланган, ён қисмлари олтин билан безатилган, нақшлари ҳам олтин билан қопланган. Китоб эски немис тилида бўлиб, табиат ва ҳайвонот дунёси ҳақида ёзилган. Бухоро амири Саид Олимхон томонидан имзоланган ушбу вақф ҳужжати Бухорода таниқли шахс бўлган Қозию Қуззод жанобларига ер-мулк ажратиб бериш ҳақида. Бу вақф ҳужжати 1905 йилда имзоланган, соф бухороча тилда ёзилган, жуда яхши сақланган.\nМаълум бўлишича, ноёб топилмалар жойлашган бино 1870 йилларда қурилган бўлиб, унинг ертўласи остида яна бир яширин ҳужра мавжуд бўлган. Ҳужрага тушиш жойи кўмилиб кетгани сабабли салкам саксон йил бу ҳақида ҳеч ким билмаган.\n– Еростки қисмининг пастки қават ертўлада ғишт териб бекитиб қўйилган хоналар бўлган экан, уларга жадид боболаримиз Мунавварқори Абдурашидхонов, Абдурауф Фитрат, Маҳмудхўжа Беҳбудий, Абдулла Авлоний, Абдулла Қодирий каби зиёлиларимизга тегишли бўлган китоблар, журналлар, мақолалари, газеталар, фотосуратлар, кийимлар топилди. Бундан ташқари Тошкент шаҳрида яшаган князь Константинович Романовга тегишли шахсий коллекцияларнинг бир қисми, княз Долгаруков ва князь Галециналарга тегишли бўлган коллекцияларнинг мусодара қилинганини бир қисми сақланган. Туркистонда қидирув ишларини олиб борган немис, француз сайёҳлари, ҳарбийларнинг хариталари ва Туркистонимиз ҳудуди ҳақида тўплаган маълумотлари сақланганини менга айтишди ва коллекцияда ҳақиқатан ҳам ушбу ашёлар топилди. Уларни тахминан 1937—38 йилларда ўзбек зиёлилари, Туркистон халқ университетининг фахрий устозлари беркитишга улгурган. Коллекцияни топганимда ростини айтаман, Ўзбекистондан, халқаро ташкилотлардан, жисмоний ва юридик шахслар томонидан ноқонуний ўзлаштиришга уринишлар бўлди. Хориж давлатларидан бир гуруҳ вакиллар Ўзбекистонга келишди, учрашишди, лекин ҳозиргача бирорта коллекция йўқолгани йўқ. Бир қисмини Ўзбекистон тарихи музейига топширдик. Бу ишларни қилишда ёрдам берган, хазинани хавфсизлигини таъминлаган, хазинани олиб чиқишда, қазишда иштирок этган, ҳужрага кирган инсонларнинг хавфсизлигини таъминлаганлиги учун Давлат хавфсизлик хизматига ва унинг махсус гуруҳи ходимларига ўз миннатдорлигимни билдираман.\nСирожиддин Аҳмедов, Ўзбекистон Республикасида хизмат кўрсатган маданият ходими:\n– Мазкур топилган нарсаларнинг ичида жудаям ноёб китоблар, журналлар, газеталар, буюмлар борки, бугунги кунда нафақат Ўзбекистон, балки дунё миқёсидаги музейлар олиб ҳавас қилиб кўрсатишга арзийдиганлари бор. Шунинг учун ҳам бу укамизни меҳнатини қадрлайман. Муҳаммадбобурнинг қилаётган ишлари каттакон бир институтнинг қилаётган ишлари билан тенг, десам муболаға қилмаган бўламан.\nЮқорида келтирилган маълумотлардан хулоса шуки, бу каби ҳолатлар фуқароларимизни ҳушёрликка ундашга чорлайди. Алдов ва ёлғон ваъдаларга ишониб жиноят йўлига кириб қолманг. Давлатимизнинг тарихий, маданий ва маънавий бойликларини чет элга ноқонуний олиб чиқиб кетилишига асло йўл қўймайлик. Ушбу топилмалар ҳам тарихий аҳамиятга молик ёдгорлик бўлганлиги сабабли давлат муҳофазасига олиниб музейга тақдим этилди.\n– Коллекцияни ҳозирги кунда саксон фоизи жуда яхши сақланган. Фақатгина йигирма фоиз қисми реставрацияга муҳтож. Мана шу реставрация ишлари якунлангач уни кенг жамоатчиликка, халқимизга кўргазма экспозицияси сифатида музейларга қўйиш бизнинг навбатдаги мақсадимиз.\n– Халқимиз маданиятини, тарихини бир қисмини тўлдириб берадиган осори-атиқалар музейга келади. Муҳаммадбобурга ўхшаган фуқароларимиз кўп бўлсин. Фуқароларимизнинг уйларида турган қўлёзмалар, уй-рўзғор буюмлари, кийимлар бор. Бу буюмлар бора-бора ўз қийматини, сифат даражасини йўқотиб боради. Мен фуқароларимизга шундай буюмлари бўлса, музейларга топширишини сўрайман, улар уйингизда 50-100 йил турса, музейларда минг, икки минг йил яшайди. Сиз топширган ашё тарихнинг очилмаган бир қиррасини очишга ёрдам беради.\nБу ашёларнинг барчаси тарихнинг биз билмаган номаълум саҳифаларини очишга, янги-янги тадқиқотларнинг юзага келишига асосий манба бўлиб хизмат қилса ажаб эмас. Зеро, Муҳаммадбобур каби фидойи ватандошларимиз бор экан ҳали кўплаб маданий бойликларимиз мамлакатимиз музейларини безайди, тарихимиз янгидан-янги маълумотлар билан бойиб бораверади.\n15:00 Бугун 2373\n14:47 Бугун 4040\n14:35 Бугун 4874\n14:19 Бугун 10286\n17:56, 19.08.2019 156781\n14:25, 19.08.2019 140142\n12:22, 20.08.2019 135292\n20:00, 19.08.2019 112342


Она замин хусусияти — Ishonch Gazetasi\nОна замин хусусияти\nИнсоният қўним топган Ер шари қуёш тизимидаги энг йирик сайёралардан биридир. Олимларнинг фикрича, тирик жонзотлар учун ҳаёт шароити мавжуд бўлган сайёрамиз, тахминан, бундан 4,54 миллиард йил олдин пайдо бўлган.\nКўпчилик заминимиз шунча вақтдан бери муқим ҳолатда экан, деб ўйлаши мумкин. Лекин бу алдамчи таассурот, холос. Гап шундаки, сайёрамизда ҳар лаҳзада турли ўзгаришлар рўй берар экан.\nОлимларнинг айтишича, Ернинг ўз ўқи атрофида айланиши ҳар 100 йилда 17 миллисекундга секинлашмоқда. Бу эса муайян вақт ўтгандан сўнг куннинг узайишига олиб келади. Бироқ бу ҳодиса жуда секинлик билан рўй бермоқда. Мутахассисларнинг ҳисоб-китобига кўра, 140 миллион йил ўтгандан кейин куннинг узунлиги 25 соатга тенг бўлади. Бундан ташқари, яшил сайёранинг 70 фоизи дарё ва денгизлардан, атиги 30 фоизигина қуруқликдан иборат. Энг аҳамиятлиси шундаки, сайёрамиз бутун коинотнинг маркази ҳисобланади. Қуёш ва унинг атрофидаги бошқа сайёралар доимий ҳаракатда бўлиб, ерга нисбатан манзил ва масофаларини ўзгартириб туради. Аммо Ер шари ўз жойлашган манзилидан асло силжимайди.\nЯна бир қизиқ маълумот: заминимизда сув захираларининг 3 фоизигина чучук бўлиб, унинг ҳам икки фоизи музликларда, қолгани эса ер ости, кўл ва дарёларда тўпланган.\nЕр — ўзининг кучли магнит майдонига эга. Бу уни қуёш шамолларидан ҳимоя қилиб туради. Унинг яна бир фарқли жиҳати шундаки, коинотда шу вақтга қадар кашф этилган деярли барча сайёраларнинг аксарияти — Меркурий, Венера, Марс, Юпитер, Сатурн кабилар қадим рим халқларининг афсоналарида илоҳийлаштирилган зотлар исми билан номланган.\nҚуёш тизимида жойлашган заминимизнинг бошқалардан бундай фарқли жиҳатлари фақат шундангина иборат эмас. Масалан, думалоқ шаклга эга деб билган сайёрамизнинг бир томони, аслида, тўлқинсимон кўринишга эга. Ернинг ўз ўқи атрофида айланиши экватор атрофидаги қисмида қавариқ кўринишни ҳосил қилади.\nКейинги пайтда иқлим ўзгаришлари она табиатимизга салбий таъсир кўрсатмоқда. Рўйи замин музликларининг тез суръатда эриб бораётгани мутахассисларни жиддий хавотирга солмоқда. Муаммо шундаки, бу ҳол денгизлардаги шўр сув сатҳининг кўтарилиб кетишига сабаб бўлиб, аҳоли яшаш жойларининг сув тошқини остида қолишига олиб келади. Бунинг моддий ва маънавий зарарларини ҳисоблашнинг иложи йўқ. Шу сабабли бани башар ҳар бир қадамини ўйлаб босиши зарур.


Энди санаторийларда даволаниш учун йўлланма ДХМ орқали берилади\nСанаторийларда даволаниш учун йўлланмани олишда қулайлик яратилди.\nТОШКЕНТ, 21 ноя — Sputnik. Ўзбекистонда 2022 йил 1 июлдан санаторийларда даволаниш учун йўлланма ДХМ ёки Ягона интерактив давлат хизматлари портали орқали берилади.Бу Ҳукумат қарори билан тасдиқланган Кексалар ва ногиронлиги бўлган шахсларга санаторийларда даволаниш учун йўлланмалар бериш бўйича давлат хизматлари кўрсатишнинг маъмурий регламентида кўзда тутилган.Йўлланмалар қуйидаги тоифадаги кексалар ва ногиронлиги бўлган шахсларга берилади:Давлат хизматлари кўрсатилгани учун йиғим ундирилмайдиЙўлланма кекса ва ногиронлиги бўлган шахсларга 12 кунга, йўлланманинг амал қилиш муддати бошланишидан 10 кун олдин берилади. Йўлланма фақат унда кўрсатилган муддатда ҳақиқий ҳисобланади.Таъкидланишича, йўлланма кекса ва ногиронлиги бўлган шахсларга 12 кунга, йўлланманинг амал қилиш муддати бошланишидан 10 кун олдин берилади. Йўлланма фақат унда кўрсатилган муддатда ҳақиқий ҳисобланади.Қарорга кўра, шунингдек, "Электрон санаторий" платформаси ишлаб чиқилади. Санаторийларга йўлланма олиш учун мурожаат қилган аҳоли электрон ахборот тизими орқали ҳисобга олинади. Йўлланмалар бўйича навбатни кузатиш имкониятини берувчи механизмлар жорий этилади.\nягона интерактив давлат хизматлари портали, йўлланма, санаторий, давлат хизматлари агентлиги (дха)\nЙўлланма кекса ва ногиронлиги бўлганларга 12 кунга, йўлланманинг амал қилиш муддати бошланишидан 10 кун олдин берилади.\nТОШКЕНТ, 21 ноя — Sputnik. Ўзбекистонда 2022 йил 1 июлдан санаторийларда даволаниш учун йўлланма ДХМ ёки Ягона интерактив давлат хизматлари портали орқали берилади.\nБу Ҳукумат қарори билан тасдиқланган Кексалар ва ногиронлиги бўлган шахсларга санаторийларда даволаниш учун йўлланмалар бериш бўйича давлат хизматлари кўрсатишнинг маъмурий регламентида кўзда тутилган.\nДавлат хизматлари кўрсатилгани учун йиғим ундирилмайди\nЙўлланма кекса ва ногиронлиги бўлган шахсларга 12 кунга, йўлланманинг амал қилиш муддати бошланишидан 10 кун олдин берилади. Йўлланма фақат унда кўрсатилган муддатда ҳақиқий ҳисобланади.\nТаъкидланишича, йўлланма кекса ва ногиронлиги бўлган шахсларга 12 кунга, йўлланманинг амал қилиш муддати бошланишидан 10 кун олдин берилади. Йўлланма фақат унда кўрсатилган муддатда ҳақиқий ҳисобланади.\nҚарорга кўра, шунингдек, "Электрон санаторий" платформаси ишлаб чиқилади. Санаторийларга йўлланма олиш учун мурожаат қилган аҳоли электрон ахборот тизими орқали ҳисобга олинади. Йўлланмалар бўйича навбатни кузатиш имкониятини берувчи механизмлар жорий этилади.


Samsung Galaxy смартфонлари учун сервис кодлари ва тугмачалар комбинациялари - Terabayt.Uz\nSamsung Galaxy смартфонлари учун сервис кодлари ва тугмачалар комбинациялари\nСервис кодлари одатда оддий режимда амал қилмайдиган айрим функцияларга рухсат олиш учун керак бўлади. Аслида улар кўпроқ мутахассислар қурилманинг ишлашини текширишлари учун жорий этилган, аммо оддий фойдаланувчи ҳам бу кодлардан турли менюларни чиқаришда фойдаланса бўлади.\nҚуйида Samsung компаниясининг смартфон ва планшетларида ишлатиладиган кодлар ҳамда тугмачалар комбинацияларини ўрганиб олишингиз мумкин.\nСервис кодлари қандай киритилади?\nҲаммаси жуда оддий – рақам тергични очасиз ҳамда керакли белгилар ва рақамлар комбинациясини терасиз. Шундан кейин керакли меню ўзи чиқади, қўшимча бирор ҳаракат қилиш талаб этилмайди.\nДиққат қилинг: мазкур маълумотлар тажрибали фойдаланувчиларга мўлжалланган. Агарда сиз мобил қурилмаларни ишлатиш йўллари билан яхши таниш бўлмасангиз, у ҳолда созламаларга бирор ўзгартириш киритмаганингиз маъқул. Мазкур кодларни териш ёки тугмачаларни босиш туфайли қурилмангизда юзага келиши мумкин бўлган муаммолар учун масъулият бутунлай ўз зиммангиздадир!\nХулласи калом, Samsung Galaxy смартфон ва планшетларининг барча сервис кодлари қуйидагича:\n*#1234# – дастурий таъминот, модем версиясини ҳамда ҳудудни кўрсатади.\n*#06# – телефоннинг IMEI рақамини акс эттиради.\n*#0*# – бу код орқали чақириладиган меню орқали сиз қурилманинг қисмлари (LCD-панель, ИҚ-порт, динамик, камера…) тўғри ишлашини текшириб кўришингиз мумкин.\n*#07# – бу меню ёрдамида танангизга электромагнит энергиясининг ютилиш коэффициентини кўришингиз мумкин.\n*#0011# – сиз ишлатаётган GSM-тармоқ ҳолатини экранга чиқаради.\n*#0228# – аккумулятор ҳолати ҳақидаги маълумотни кўрсатади; шу ерда «Quick Start» тугмачасини босиб, уни калибровка қилишингиз ҳам мумкин.\n*#0808# – USB параметрларини созлаш; агар улар нимани англатишини билмасангиз, тегмаганингиз маъқул.\n*#9900# – тизим дампи режими. Тизим ресурсларининг дамплари, шунингдек уларнинг қандай ишлаётганлиги ҳақидаги маълумотни олиш, шулар орқали муаммо қаерда эканини аниқлаш мумкин.\n*#2663# – сенсор экраннинг дастурий таъминоти ҳақидаги маълумотларни кўрсатади. Шунингдек, бу ерда Wi-Fi версиясини ҳам аниқлаш мумкин.\n*#301279# – HSDPA/HSUPAни бошқариш менюси.\n*#8736364# – «ҳаво орқали» янгиланиш параметрлари.\n*#528# – симсиз алоқа муҳандислик менюси.\n*#3282*727336*# – маълумотларни сарфлаш ҳолати.\n*#0588# – яқинлашув датчигини текшириш режими.\n*#0589# – ёруғлик датчигини текшириш режими.\n*#03# – Nand Flash хотирасининг серия рақамини кўриш.\n*#1575# – ички GPS-приёмникни бошқарув менюси.\n*#0673# – овозни текшириш режими.\n*#0842# – вибромотор ишини текшириш.\n*#232338# – сизнинг MAC манзилингизни кўрсатади.\n*#232331# – Bluetooth’ни текшириш режими.\n*#*#1472365#*#* – GPS’ни текширишнинг қўшимча созламалари.\n*#272*IMEI_рақамингиз#* – ҳудудни кўрсатиш/ўзгартириш («IMEI_рақамингиз» ўрнига ўз телефонингиз IMEI рақамини киритасиз).\nSamsung Galaxy учун фойдали тугмачалар комбинациялари\nРекавери режимига кириш: смартфон ўчиқ турганида унинг овозини баландлатиш тугмачаси, «Уйга» ва қурилмани ёқиш тугмачаларини баравар босамиз.\nБутлоадер/fastboot режимига кириш: телефонни ўчириб туриб, кейин унинг овозини пасайтириш тугмачаси, «Уйга» ва қурилмани ёқиш тугмачаларини биргаликда босамиз.\nСкриншот олиш: экранда керакли тасвир турган ҳолатида гаджетнинг овозини баландлатиш, «Уйга» ва телефонни ёқиш тугмачаларини баравар босамиз.\nТелефонни ўчиқ ҳолатига мажбуран ўтказиш: бир вақтнинг ўзида овозни пасайтириш ва қурилмани ёқиш тугмачаларини босамиз.\nЎйлаймизки, мазкур сервис кодлари ҳамда фойдали тугмачалар комбинацияларидан фақат оқилона фойдаланасиз. Яна бир бор эслатамиз, ўзингиз яхши билмаган параметрларни ўзгартиришга уринманг, бунда қурилмангиз ишдан чиқиши ёки ичидаги маълумотларингиздан ажралиб қолишингиз мумкин.\n#Galaxy #Samsung #Samsung Galaxy #Smartfon #Планшет #сервис коди #смартфонлар #тугмачалар комбинациялари


20.11.2020 22:51 1 1756\nТошкент вилоятида 17 ноябрь куни беш киши ҳаракатланаётган тўртта тепловоз вагонларидан кўмир ўғирлашга уринган, деб хабар берди «Ўзбекистон темир йўллари» матбуот хизмати.\nЮк поезди «Облиқ» темир йўл бекатида 4 та вагондаги кўмир маҳсулотлари юк қабул қилувчи Олмалиқ кон металлургия комбинатини Ангрен шаҳридаги филиали бўлганлиги учун узиб қолинган.\n«Ушбу узиб қолинган вагонлар тепловозга уланиб белгиланган манзилга олиб ўтиш вақтида кўмир маҳсулотини талон-торож қилиш мақсадида 5 нафар номаълум шахслар вагонга осилган», — дейилади хабарда.\nШу ерда хизмат олиб бораётган Оҳангарон ўқчилик командаси ўқчиси томонидан вагонга чиққан шахсларни ушлаш мақсадида тепловоз тўхтатилган, лекин тепловоз тўхтагач, ушбу шахслар ҳар томонга қочиб кетишган. Ҳозирда тезкор қидирув ишлари олиб борилмоқда.\nТошкент вилояти кўмир


Тошкентда ШҲТ Форумининг мажлиси бўлиб ўтади\n09:22 / 28.04.2017\n2017 йил 11-12 май кунлари Шанхай ҳамкорлик ташкилоти Форумининг XII мажлиси бўлиб ўтади. Ўзбекистон, Қозоғистон, Хитой, Қирғизистон, Россия, Тожикистон, Ҳиндистон, Покистон, Эрон ва Афғонистон делегациялари Форум ишида қатнашадилар. Бу ҳақда Uzdaily.uz хабар қилмоқда.\nШҲТ Форуми қатнашчилари ташкилот ҳудудида хавфсизлик ва барқарорликни таъминлаш масалалари, хавфсизлик соҳасини янада ривожлантиришнинг муҳим жиҳатлари, савдо-иқтисодий, транспорт-коммуникация ва инвестициявий ҳамкорлик ҳамда ташкилотни кенгайтириш истиқболларини муҳокама қилишади.\nУлар, шунингдек, кузатувчи-давлатлар ва мулоқотдаги ҳамкор давлатлар билан мулоқотни фаоллаштириш, уларнинг улкан салоҳиятини ШҲТ доирасидаги қўшма фаолиятга жалб қилиш каби масалалар ҳам ШҲТ Форуми учрашуви кун тартибига киритилган.\nДелегациялар аъзоларига Ўзбекистон Республикасини 2017-2021 йилларда янада ривожлантириш бўйича Ҳаракатлар стратегиясига доир маълумотлар берилади.\nЎзбекистон ШҲТ Ҳаракатлар стратегияси


“Манчестер Юнайтед” – “Лестер”, “Арсенал” – “Челси” ва дам олиш кунлари ўтказиб юбориб бўлмас ўйинлар\n12:55 / 24.09.2016\n23-24 сентябрь кунлари Европада миллий чемпионат ўйинлари давом эттирилади. Футбол мухлисларини бир қатор қизиқарли ўйинлар кутмоқда.\nАПЛ. “Манчестер Юнайтед” – “Лестер” (Шанба, 24 сентябрь. “Матч ТВ”, “Матч!”, “Футбол 1”. 16:30)\nАПЛ 6-турининг марказий учрашувларидан бири Манчестер шаҳрида бўлиб ўтади. “Манчестер Юнайтед” амалдаги чемпион “Лестер”ни қабул қилади. Август ойида бу жамоалар Англия Суперкубогида ўзаро тўқнаш келишган эди. Ўшанда “манкунианликлар” 2:1 ҳисобида ғалаба қозониб, кубокни Манчестер шаҳрига олиб кетганди. Эндиликда улар чемпионатда ўзаро тўқнаш келади. Жозе Моуриньо шогирдлари АПЛнинг ортда қолган иккита ўйинида мағлубиятга учраган эди. “Лестер” эса аввалги турда уйда “Бернли” устидан 3:0 ҳисобида ғалаба қозонди. “МЮ” охирги турдаги омадсизликлардан сўнг танқидлар остида қолди. Бугунги ўйинда Жозе Моуриньо жамоаси аввалги турдаги мағлубиятлар шунчаки тасодиф бўлганлигини амалда исботлаши талаб қилинади. “Лестер” эса аста-секин ўз ўйинларини намойиш қила бошламоқда.\nРФПЛ. “ЦСКА” – “Краснодар” (Шанба, 24 сентябрь. “Матч ТВ”, “Наш футбол”. 19:00)\nБош мураббийсиз қолган “Краснодар” охирги учта ўйинда фақат ғалаба қозонди. ЦСКА эса чемпионатни яхши бошлаган ва ҳозирда 2-ўринда бормоқда. Бироқ клуб Россия Кубогидан чиқиб кетди. Эндиликда москваликлар бор эътиборларини чемпионатга қаратишлари табиий. Умуман олганда, бир-бирига муносиб рақиблар тўқнашади. Чунки улар шу кунга қадар чемпионатда 12 бор ўзаро баҳс юритган. Улардан бештасида москваликлар ғалаба қозонган бўлса, тўртта баҳсда “Краснодар” устунлик қилган. Учта ўйинда томонлар муроса кўчасини танлашган.\nАПЛ. “Арсенал” – “Челси” (Шанба, 24 сентябрь. “Матч ТВ”, “Матч!”, “Футбол 1”. 21:30)\nЛондон дербисининг навбатдаги тўқнашуви. “Арсенал” доимий рақиби бўлган “Челси”га қарши баҳс юритади. Икки жамоа айни пайтда турнир жадвалида ёнма-ён турибди. Антонио Конте “Челси”ни қабул қилганидан сўнг жамоа тубдан ўзгарди. Тўғри, “аристократлар” аввалги турда “Ливерпуль”га имкониятни бой берган бўлишига қарамай, чемпионатни яхши бошлаган. “Арсенал” ҳам турдан-турга натижаларини яхшиламоқда. Икки жамоанинг ўйинлар статистикасига назар солсак, устунлик “Арсенал”да эканлигини кўриш мумкин. “Тўпчилар” 72 бор “Челси”ни мағлуб қилган. “Челси” эса азалий рақибидан 61 ўйинда устун келган.\nРФПЛ. “Ростов” – “Локомотив” (Шанба, 24 сентябрь. “Матч ТВ”, “Наш Футбол”. 23:30)\nВиталий Денисов тўп сураётган “Локомотив” жамоаси бу турда “Ростов” меҳмони бўлади. Бу учрашувнинг аҳамияти бор. Денисов “Ростов” ҳужумчиси Сердар Азмунга қарши ўйнайди. Мазкур ўйин орқали Денисов 6 октябрда Эронга қарши бўладиган баҳс олдидан Азмуннинг имкониятларини чамалаб олади. “Ростов” чемпионатнинг ортда қолган еттита турида уч бор ғалаба қозонди ва шунча ўйинда мағлубиятга учради. Яна бир ўйинда дуранг қайд этди. “Локомотив” эса бор-йўғи битта учрашувда ғалаба қозонишнинг уддасидан чиқди. “Темирйўлчилар” мавсумни ишончсизроқ бошлади. “Ростов”га қарши баҳс уларнинг ишончларини қайтариш мумкин.\nА Серия. “Фиорентина” – “Милан” (Якшанба, 25 сентябрь. “Матч!” “Футбол 2”, 23:45)\nВинценсо Монтелла “Милан” бошқарувида ўзининг собиқ жамоаси “Фиорентина”га қарши ўйнайди. Эртага бўлиб ўтадиган учрашувда икки жамоанинг ҳам кучлари деярли тенг. “Милан” мавсум стартини яхши бошлаганди эди. Бироқ аввалги турларда кутилмаганда “россонерилар” икки бор мағлубиятга учради. “Милан” ҳужумчиси Карлос Бакка эса мавсумни ажойиб бошлаб, қатор голларни уришда давом этмоқда. Хуллас, А Сериянинг муҳим ўйинларидан бири бўлиши табиий.\nЛестер Челси Арсенал Манчестер Юнайтед


ТАДБИРКОРЛАР НОРОЗИЛИК СИФАТИДА САВДО-СОТИҚНИ ТЎХТАТДИЛАР\n02 март 2021, Тошкент вақти: 10:05\n10 июл куни Тошкент шаҳар Чорсу буюм бозори тадбиркорлари солиқ ошганлигига норозилик сифатида иш ташлаш эълон қилишди. Бозордаги барча тадбиркорлар - уларнинг сони 200га яқин эди- савдо-сотиқни тўхтатиб, бозор маъмурияти биноси\nолдида тўпланишди ҳамда шаҳар ҳокимияти ва Тошкент шаҳар солиқ бошқармаси вакилларининг улар билан учрашишларини талаб қилишди. Бундан сўнг¸Тошкент шаҳар Солиқ бошқармаси раҳбари Бахтиëр Панаев тадбиркорлар олдига келиб¸ улар эътирозларини эшитди.\nЙиғилган тадбиркорларнинг Озодлик мухбирига айтишича, 1 июлдан бошлаб улар тўлайдиган солиқ 100 фоиз ошган. Уларнинг сўзларига кўра¸ савдо-сотиқ мавсуми сусайган ҳозирги кунда солиқни бирданига бу қадар катта миқдорда ошириш мантиққа зиддир.\nАммо Тошкент шаҳар солиқ бошқармаси мутахассиси Бобур Нодирхоновнинг маълумотига кўра, Вазирлар маҳкамасининг 2002 йил 13 июндаги «Савдо ва умумий овқатланиш сохасида солиққа тортиш тизимини такомиллаштириш тўғрисида»ги қарори кучга кирган. Шу муносабат билан¸Тошкент шаҳар ҳокими 2002 йил 1 июл куни тегишли қарор қабул қилган. Унга кўра¸ Чорсу буюм бозоридаги тадбиркорлар бир ойда 10,5 минимал иш ҳақи миқдорида солиқ тўлашлари лозим. Қарор чиқишидан илгари тадбиркорлар 5 минимал ойлик миқдорида солиқ тўлар эдилар.\nТадбиркорлар иш ташлаш узоқ давом этиши мумкинлигини билдиришди. Ҳозирча милиция воқеага аралашмади.


Покистонда 24 одам ҳужум қурбони бўлди\n26 январ 2021, Тошкент вақти: 11:09\nПокистоннинг Ҳар шаҳрида портлаш содир этилган жой, 2012 йил 4 май.\nПокистоннинг шимол-ғарбий минтақасида хавфсизлик текширув пунктига қарши амалга оширилган ҳужум оқибатида 24 киши нобуд бўлди, 50 дан ортиқ одам яраланди.\nРасмийларга кўра, портлаш 4 май куни Афғонистонга чегарадош Бажур тумани маркази Ҳар шаҳрининг одамлар билан гавжум бозор яқинида амалга оширилган.\nҲужум оқибатида беш нафар полиция ходими яраланган.\nХабарларга кўра, ўлган ва яраланган одамлар орасида мактаб ўқувчилари ва аёллар ҳам бор.\nҲужум учун масъулиятни Таҳрики Толибон Покистон гуруҳи ўз зиммасига олди.


Олий таълим муассасаларида тест синовлари қандай ўтказилади | NORMA.UZ\nОлий таълим муассасаларида тест синовлари қандай ўтказилади\n2018/2019 ўқув йилидан бошлаб олий таълим муассасаларига ўқишга кириш учун тест синовлари 15 кунда, ҳар куни икки сменада ўтказилади. Кунлик тест топширувчи абитуриентлар сони ўртача 57000–60000 тани ташкил этади. Натижалар эртаси куни ДТМ сайтида эълон қилинади.\nДавлат тест маркази вакиллари матбуот анжуманида шу ҳақда хабар бердилар.\nАбитуриент бинога шахсни идентификациялаш воситаси, видеофиксация қурилмалари, металлодетектор орқали киритилади. Тест жараёни узлуксиз видеокузатув остида ўтади. Ўтказилган тест синови бўйича видеоёзувлар ДТМда сақланади.\nБу йил тест синовларига 2100 нафарга яқин назоратчи жалб этилиши кўзда тутилган. Олий таълим муассасасининг қабул комиссияси тест синови жараёнларида иштирок этмайди, раис ва масъул котиб бундан мустасно.


Soh.uz - 25 октябрь - ички ишлар идоралари ходимлари куни\n25 октябрь - ички ишлар идоралари ходимлари куни\n2019-10-25 20:11:41 723\nЖаннатмонанд юртимизнинг қай бурчига назар солманг, бунёдкорлик ишларига, халқимизнинг яратувчилик меҳнати билан бандлигига гувоҳ бўласиз. Оқшомлари юртдошларимиз истироҳат боғларида, сайилгоҳларда бехавотир сайр этиб юрганини кўриб қувонасиз. Буларнинг барчаси мамлакатимизда ҳукм сураётган тинчлик-осойишталик шарофатидан. Гўзал диёримизда тинчлик-осойишталик ҳукм суриши, ҳуқуқ-тартибот таъминланишида ички ишлар органларининг муносиб ҳиссаси бор.\nТинчлик ва осойишталикни халқимиз қанчалик қадрласа, шу неъматлар туфайли хотиржам ва фаровон ҳаёт кечираётган бўлса, уларни асраш, барқарорликни таъминлаш давлатимизнинг бош мақсадларидандир. Бу йўлда барча чора-тадбирлар амалга оширилмоқда. Шунинг учун ҳам Ўзбекистон халқаро миқёсдаги “Қонуний тартибларга итоат қилиш индекси”да доим юқори ўринни (2017 йил 2-ўрин) забт этиб келаётир. Бунда мамлакатимиз ички ишлар органлари тизими замон талаблари даражасида такомиллаштирилаётгани ҳамда соҳа ходимларининг ўз зиммасига юкланган вазифаларни фидойилик билан бажараётгани алоҳида ўрин тутмоқда.\nБугун юртимиз узра байрам шодиёнаси кезмоқда. Республикамизда 25 октябрь куни ички ишлар органлари ходимлари куни сифатида кенг нишонланади. Биринчи Президентимиз Ислом Абдуғаниевич Каримов таъбири билан айтадиган бўлсак - "Ҳар бир одам яхши инсон бўлиши мумкин, лекин яхши ички ишлар органи ходими бўлолмайди". Дарҳақиқат, ушбу касб соҳиблари зиммасига жуда масъулиятли вазифа юкланган. Жамиятда эл-юрт осойишталигини таъминлаш, жамоат тартибини сақлаш, жиноятчилик ва ҳуқуқбузарликларни олдини олиш, қонун усeтворлигини барқарор таъминлашдек шарафли вазифа эгаларидирлар ушбу соҳа ходимлари.\nШуни алоҳида таъкидлаш лозимки, кейинги йилларда соҳада олиб борилган ислоҳотлар самараси ўлароқ ички ишлар идоралари ходимларининг аҳоли ҳамда ўзини ўзи бошқариш идоралари билан ҳамкорлиги янада мустаҳкамланди. Маҳалла фаоллари, профилактика инспекторлари, маҳалла посбонлари бир бинода, ўзаро ҳамкорликда фаолият олиб бораётгани жиноятчилик ва ҳуқуқбузарликларнинг олдини олишда ижобий самара бермоқда. Мавжуд 3 минг 788 милиция таянч пунктининг деярли барчасида фан ва спорт тўгараклари, кичик бизнес шохобчалари, замонавий спорт майдончалари фаолият кўрсатмоқда. Бу маҳаллалар муҳитининг тобора соғломлашишига ижобий таъсир кўрсатаётир.\nҚайд қилиш лозим, вилоятимизнинг чекка тумани - Сухда ҳам ушбу соҳа вакиллари аҳоли тинчлиги ва осойишталигини сақлашда жонкуярлик кўрсатиб меҳнат қилишаётир. Бугун ички ишлар ходимларининг жиноятчиликни олдини олиш мақсадида олиб бораётган самарали меҳнатлари ўз натижаларини бермоқда. Бу йўналишда маҳалла институти ва бошқа дахлдор идоралар билан йўлга қўйилган самарали ҳамкорлик муҳим аҳамият каб этмоқда. Қилинаётган барча иш ва самарали фаъолият бир эзгу мақсад - халқимиз фаровонлигига қаратилган.\nБугун халқимиз ички ишлар идоралари ходимларига ишонч кўзи билан қарашаётир. Бу эртанги нурли келажакка билдирилган ишончдир. Ана шу ишончни оқлаш, халқимиз тинчлиги, мамлакатимиз осойишталиги йўлида меҳнат қилиш ички ишлар ходимларининг муқаддас бурчидир. Ички ишлар органларига оид янги қонун асосида фуқароларнинг ҳуқуқлари, эркинликлари ва қонуний манфаатларини ҳимоя қилишга оид фаолияти янада кучайтирилмоқда. Ишончимиз комилки, соҳа ходимлари бу йўлда доим фидойилик билан хизмат қилишади.\nКасб байрамингиз муборак бўлсин, халқ тинчлигининг посбонлари!


2019 йил 27 июль куни Бухоро шаҳрида Ўзбекистон Республикаси ИИВ МваФРББ бошлиғи полковник Б.У.Шорихсиев ҳамда Тергов департаменти бошлиғининг биринчи ўринбосари подполковник М.А.Саттаровларнинг ҳузурида Қорақалпоғистон Республикаси ИИВ, Тошкент шаҳар ва Тошкент вилояти ИИББ ҳамда вилоятлар ИИБлари ҳузуридаги тергов бошқармалари бошлиқлари, МваФРБлари бошлиқлари билан қўшма тезкор-йиғилиши ўтказилди.\nЎтказилган тезкор-йиғилиш кун тартибида қуйидаги масалалар кўриб чиқилди.\nБухоро вилояти ИИБ МваФРБнинг фаолияти ҳамда амалга оширилаётган ишлар;\nХорижга чиқиш паспорти тизимидаги хатоликлар;\n“Манзил” дастури ва ундан фойдаланиш тартиблари ва бошқа масалалар.\nЎзбекистон Республикаси ИИВ МваФРББ ҳамда унинг қуйи тизимлари томонидан келгусида амалга оширилиши лозим бўлган вазифалар келишиб олинди.